Siapa Sangka, Bintang Bollywood Ini Merupakan ‘Transgender’ Pertama Berlakon Filem

Dunia filem Bollywood bukan sahaja memperkenalkan bintang baru yang terdiri dari lelaki atau wanita berbakat malah dari golongan transgender. Nama Anjali Ameer tidak sepopular seperti nama Kajol, Kareena Kapoor yang sememangnya terkenal di seluruh dunia namun model ini telahpun dipilih menjadi salah satu bintang filem bersama pelakon veteran Bollywood, Mammootty, dalam sebuah filem yang berjudul Peranbu.

Kemunculan Anjali Ameer dalam filem ini menjadikan dirinya sebagai transgender pertama di India, yang memainan peranan utama dalam filem itu. Filem ini boleh ditonton dalam dua bahasa, Tamil dan Malayalam.

Selain Mammootty dan Anjali, filem itu juga dibintangi Sarath Kumar, Kaniha dan Suraj Venjaramoodu. Berikut beberapa fakta  mengenai Anjali, seperti yang dipetik dari The Indian Express.

Anjali berasal dari Kozhikode , Kerala dan seorang Muslim. Ketika dia masuk usia remaja, dia melarikan diri dari keluarganya kerana mereka tidak menerima perubahan identiti seksualnya.

Mengimbau kembali saat dia mula terjun dalam dunia lakonan, ia bermula selepas dia muncul di sebuah majalah  popular di Kerala. Kebetulan Mammootty, yang terlihat gambarnya dalam majalah itu, dia dipanggil untuk uji bakat untuk filem pertamanya Peranbu.

Tidak semua orang trangender yang berani menonjolkan diri seperti Anjali ini, semoga penglibatannya dalam dunia Bollywood dapat diterima oleh masyarakat di India! Salut untuk Anjali!


Siti Badriah ‘Lagi Syantik’ Luahkan Rasa Menyesal Selepas Bernikah Julai Lalu

Siti Badriah kini telah rasmi menyandang status sebagai istri kepada Krisjiana Baharudin. Penyanyi dangdut yang popular di Indonesia mahupun di Malaysia ini telah rasmi bernikah dengan Krisjiana pada 25 Julai lalu. Sedangkan acara resepsi pernikahan Sibad dan Krisjiana diadakan pada 27 Julai di Bogor, Jawa Barat.

Walau bagaimanapun, Siti Badriah baru-baru ini menyuarakan rasa kesal selepas lebih daripada sebulan berkahwin dengan Krisjiana. Ini diluahkan oleh penyanyi lagu “Lagi Syantik” apabila dia hadir sebagai artis undangan dalam program “Ini Empat Empat Mata” yang dikendalikan oleh Tukul Arwana.

“Bagaimana rasanya selepas sudah berkahwin? Menikah itu biasa-biasa saja tapi gurih (lazat) ya,” kata Tukul, memulakan perbualan dengan Siti Badriah.

“Wow, kalau kamu kata selepas nikah itu gurih, saya menyesal,” jawab Siti Badriah.

“Kenapa lah  tak dari dulu (berkahwin) seperti itu,” jawab Siti Badriah, yang terus disambut oleh ketawa dari penonton studio.

A post shared by Siti Badriah (@sitibadriahh)

Kata-kata Siti Badriah ini memberi gambaran bahawa dia menyesal lewat bernikah dan sepatutnya bernikah dari dulu dengan Krisjiana kerana dia baru sedar bahawa melayari bahtera perkahwinan itu tersangat indah.

Sementara itu, Siti Badriah mempunyai cerita lucu tentang apa yang berlaku pada malam pertama dengan suaminya. Nampaknya penyanyi berusia 27 tahun itu tidak dapat bermesra-mesra dengan Krisjiana, sehingga gagal merasakan malam pertama kerana ramai kawan-kawan dan keluarga berkumpul di rumah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ajak Bersatu Untuk Makan! Petisyen Beri Kesedaran Kepada Netflix Ditubuhkan

Setiap negara mempunyai identiti makanan yang tersendiri. Mungkin kita membezakan sesuatu negara atau kawasan berdasarkan budaya masing-masing yang tersendiri. Sempena menyambut hari kemerdekaan yang ke-62, satu petisyen #bersatuformakan dalam talian di laman web change.org telah diwujudkan.

Petisyen ini bertujuan bagi mendapatkan pertolongan dari rakyat Malaysia supaya menyokong usaha menayangkan video tentang kepelbagaian dan keunikan makanan di Malaysia dan kemudiannya disiarkan menerusi Netflix.

Sebelum ini Netflix pernah menyiarkan keunikkan makanan diseluruh dunia termasuk di Singapura namun sedihnya, keunikan makanan Malaysia masih belum di beri peluang untuk di ketengahkan.

“Singapura yang negaranya kecil pun ada ditonjolkan, inikan pula kita. Ini satu kesedihan kepada makanan Malaysia yang sudah lama menjadi satu simbol ikatan, perpaduan, kebanggaan malah sudah sebati dalam budaya kita.” tulisnya dalam keterangan di petisyen tersebut.

Petisyen itu dimulakan oleh BFM 89.9 dengan menggunakan tajuk Bersatu For Makan dan tandatangan petisyen ini supaya Netflix akan sedar tentang hal ini dan tayangkan video keunikan makanan Malaysia sebagai salah satu siri Street Food mereka!

Setakat jam 12 tenghari tadi, petisyen itu telah berjaya mengumpulkan hampir 10,000 tandatangan. Sebagai rakyat Malaysia, jom sama-sama menandatangani petisyen untuk #BersatuForMakan.


Bilik Air Pun Ada Sofa Mewah! Intip Rumah Katy Perry Yang Berharga RM40 Juta

Memperolehi jutaan dollar dalam pendapatan bukan jaminan bahawa seorang artis dapat menikmati harta untuk selamanya. Contohnya penyanyi terkenal Katy Perry, sebelum ini pernah mengiklankan rumahnya di Los Angeles untuk dijual dengan harga USD 9.4 Juta (RM40 Juta).

Bakat semulajadi Katy Perry dalam bidang seni bermula sejak dia menjadi penyanyi di Gereja. Pada tahun 2008 yang namanya terkenal melalui album yang dipanggil One of the Boys. Sehingga hari ini dia masih menghasilkan lagu-lagu yang banyak ditunggu oleh peminat.

Beralih semula kepada kisah kediaman mewah Katy Perry, mari kita lihat sendiri rumahnya di kawasan Los Angeles yang dijual dengan harga USD 9.4 Juta di bawah ini:

Dipetik dari Variety, rumah ini mempunyai tanah seluas 696 meter persegi boleh dikatakan sangat besar. Ditambah suasana di sekeliling rumah yang dikelilingi oleh pokok-pokok dan tumbuhan hijau. Ia kelihatan sangat sejuk jika dari luar.

Reka bentuk rumah kelihatan cukup minimalis dengan dominasi warna putih di seluruh dinding ditambah sedikit sentuhan coklat dari jubin.

Untuk ruang tamu, hal pertama yang terfikir di kepala tatkala datang ke rumah ini adalah rasa tenang dan segar. Kerana semua dinding dipenuhi dengan tingkap besar yang menghadap ke pokok.

Meja yang digunakan agak ringkas dan kecil. Tetapi untuk sofa boleh menampung 6 hingga 9 orang. Lantai menggunakan motif kayu yang sebahagiannya dibalut dengan permaidani yang sama.

Rumah ini dimiliki oleh Katy Perry, memiliki 4 bilik tidur untuk para tetamu yang ingin tinggal di rumahnya. Perhiasan kayu coklat terang menghiasi lantai dan bumbung.

Seperti di ruang tamu, tetamu yang tidur di sini disajikan dengan pemandangan indah seperti di dalam hutan.

Tidak seperti bilik mandi secara umum, tab mandi di rumah Katy Perry berada di tengah-tengah bilik. Sebagai penyeri, bilik ini dipasang gambar besar kehidupan Mesir kuno.

Lantai menggunakan bahan jubin yang dihangatkan dengan merah, putih dan kelabu. Apa yang paling menarik perhatian ialah sofa panjang.

Walaupun secara keseluruhan rumahnya besar, tetapi untuk dapur ternyata ia hanya cukup untuk diduduki oleh hanya 6 orang.

Kerusi yang digunakan juga sangat ringkas dengan meja makan. Menggunakan motif jubin yang sama seperti di bilik mandi, dinding dapur diisi dengan rak memasak.

Untuk mengekalkan tahap kesihatan yang baik, Katy Perry memiliki giym-nya sendiri yang dipenuhi dengan pelbagai peralatan seperti treadmills, bola yoga dan angkat berat.

Tidak lengkap jika rumah artis Hollywood tidak mempunyai kolam renang. Di sini ada kolam renang yang panjang.  Selain berenang, terdapat tempat duduk yang boleh digunakan untuk berjemur di bawah sinar matahari. Dengan bahagian belakang rumah yang masih ada, kemungkinan disini boleh buat BBQ dengan saudara terdekat.

Untuk pengetahuan, pada tahun 2017 rumah ini sebenarnya sudah dijual dengan harga USD 9.45 Juta tetapi kerana tidak ada yang mahu membelinya hingga 2019 harga turun menjadi USD 9.4 Juta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dego Ride Kembali! Kini Tawarkan Perkhidmatan Secara Percuma

Masih ingat lagi dengan Dego Ride? Ketika rakyat Malaysia sedang hangat berdebat mengenai keputusan Kabinet untuk mengembalikan semula perkhidmatan teksi-motosikal seperti Go-jek, Dego Ride secara senyap-senyap membuka semula perkhidmatannya.

Seperti yang dilaporkan oleh Malaymail, Menteri Belia dan Sukan, Syed Saddiq sebelum ini telah bertemu dengan pengasas Dego Ride, Nabil Feisal Bamadha untuk membincangkan rancangan masa depan untuk perkhidmatan e-hailing itu yang pernah memperoleh 1,500 penunggang dan lebih 60,000 pengguna sebelum perkhidmatan ini diharamkan oleh kerajaan 3 tahun lalu.

Bersama pengasas #Degoride , Saudara Nabil.

Sebelum diharamkan oleh kerajaan lepas, Dego berjaya menggajikan lebih 1500 mat motor.

~85% mat motor yang digajikan ANAK MUDA.

Dalam tempoh masa 3 bulan sahaja, mereka telah tarik minat lebih 60,000 pengguna. pic.twitter.com/PKbZ9sNIjg

— Syed Saddiq (@SyedSaddiq) August 27, 2019

Buat masa ini, keputusan Kabinet untuk meluluskan cadangan itu hanya dipersetujui “secara prinsip”, dengan kajian rangka kerja menyeluruh yang akan dijalankan oleh Kementerian Pengangkutan terlebih dahulu.

Walau bagaimanapun, menerusi laman Facebook, Dego Ride dilihat sudahpun menawarkan servis perkhidmatan teksi-motosikal tersebut malah secara percuma khas buat semua pengguna dalam tempoh terhad.

Promosi perkhidmatan percuma ini ditawarkan cuma sehari sekali dan tempoh terhad sahaja.

Sebelum Dego Ride diharamkan, caj biasa untuk perkhidmatan teksi-motosikal ini ditetapkan pada RM3 sehingga 3km, untuk kawasan Lembah Klang (meliputi beberapa bandar utama di Selangor dan Kuala Lumpur).

Jika anda mahu lebih info mengenai promosi menarik Dego Ride ini boleh memuat turun aplikasi, anda boleh klik di sini untuk ke laman web rasmi.


5 Alasan Mengapa Siwon Dilantik Jadi Duta Jenama Mie Sedaap

Baru-baru ini salah satu jenama mi segera terkenal di Indonesia juga dikenali di Malaysia, Mie Sedaap, mengumumkan bahawa aktor dan ahli kumpulan boyband popular Super Junior, Choi Siwon dilantik secara rasminya sebagai model iklan terbaruya .

A post shared by Mie Sedaap (@miesedaapid)

Jadi ramai yang tertanya-tanya, kenapa Siwon dipilih? Terdapat beberapa kemungkinan yang munasabah mengapa Siwon dipilih sebagai model untuk produk mi segera Indonesia ini. Lihat 5 sebab ini seperti yang dilaporkan oleh laman IDN times.

Mungkin ramai yang tak tahu, sebenarnya Super Junior (SuJu)  mempunyai hubungan istimewa dengan Indonesia, termasuk untuk Siwon sendiri. Siwon dikatakan sering berkunjung ke Indonesia dan sekaligus pemilihan Siwon sebagai duta jenama produk terkini dari Mie Sedaap sangat sesuai memandangkan Siwon memang sangat dekat dengan para peminatnya di Indonesia.

Nampaknya pemilihan Siwon sebagai duta jenama produk mi segera Indonesia ini bersesuaian dengan selera Siwon sendiri.  Ternyata Siwon tidak hanya menyukai suasana budaya di Indonesia, tetapi juga menyukai masakan Indonesia. Ia telah dibuktikan oleh Siwon ketika sesi bertemu peminat di Jakarta, dimana dia dilihat menikmati makanan ringan tradisional seperti klepon, talum dan putu.

Sebagai pelakon dan salah satu anggota boyband, Super Junior, Siwon sememangnya berbakat dan mampu menyanyi dan menari.  Selain itu Siwon dianugerahkan paras wajah yang ‘sedap’ mata memandang dan tubuh yang tegap seperti model. Maka sesuai sangatlah dia di pilih untuk menjadi model ikan Mi Sedap.

Bukan sahaja pandai berbahasa Inggeris, Siwon juga diam-diam belajar bahasa Indonesia. Jika orang asing yang belajar bahasa Indonesia biasanya berkata ‘Terima kasih’ dan ucapan salam, tapi berbeza bagi Siwon.

Dalam acara bertemu peminat di Jakarta beberapa hari yang lalu, Siwon dengan fasih berkata beberapa kali perkataan ‘Sedap’. Nampaknya Siwon sedang giat belajar bahasa Indonesia.

Kemasyhuran Siwon mahupun Super Junior di Indonesia tidak boleh dinafikan sehinggalah Presiden Jokowi pun pernah bergambar dengan mereka. Siwon dan Super Junior sendiri sudah mempunyai ramai peminat fanatik yang setia dari masa lalu sehingga sekarang. Tidak hairanlah Siwon dipilih sebagai model produk Mie Sedaap!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bos Marvel Sahkan Superhero Gay Bakal Muncul Dalam “The Eternals”

Fasa keempat projek Marvel Cinematic Universe (MCU) sememangnya menjadi salah satu topik paling menarik untuk dibincangkan. Marvel sendiri berjanji untuk memberi kejutan dalam projek yang akan datang. Salah seorang daripada mereka adalah dengan menampilkan watak homoseksual atau gay.

“Kami tidak malu untuk mengatakan bahawa akan ada banyak wira LGBT yang muncul di masa depan MCU,” kata Kevin Feige sebagai Presiden Marvel Studios dalam kenyataan rasminya.

Baru-baru ini dia mendedahkan bahawa terdapat satu watak gay akan dipaparkan dalam filem “The Eternals”. Malah dalam acara tahunan Disney, Ekspo D23 yang diadakan pada akhir minggu lalu, Kevin tidak teragak-agak untuk kembali membincangkan watak gaynya.

Menariknya, Kevin turut membocorkan maklumat bahawa watak yang dimaksudkan sudah berkahwin dan mempunyai keluarga.

“Dia (watak gay) telah berkahwin, dia mempunyai keluarga,” kata Kevin kepada Good Morning America yang turut hadir di majlis tersebut.

.@Disney‘s EPIC surprises! From #LizzieMcGuire to @DisneyFrozen 2 to @starwars #TheRiseOfSkywalker to #BlackPanther 2 — @Ginger_Zee has ALL the highlights!

Find more on all the incredible #D23Expo announcements here: https://t.co/EutVh4kPAM pic.twitter.com/P7jo6cfhDP

— Good Morning America (@GMA) August 26, 2019

Malangnya, Kevin tidak mendedahkan siapa wataknya dengan jelas. Tetapi yang pastinya, watak ini adalah seorang superhero lelaki. Ini bermakna senarai calon gay yang dipersoalkan ialah Ikaris (Richard Madden), Kingo (Kumail Nanjiani), Phastos (Brian Tyree Henry), Gilgamesh (Ma Dong Seok) dan Druig (Barry Keoghan).

Marvel sendiri telah melengkapkan senarai pelakon-pelakon yang terlibat dalam “The Eternals” nanti. Termasuk Kit Harington dan Gemma Chan yang akan menggambarkan watak Black Knight dan Sarjan. Dalam versi komik, kedua-dua watak itu dikatakan tertarik antara satu sama lain.

Diarah oleh Chloe Zhao, “The Eternals” sendiri dijangka berada di pawagam pada 6 November 2020.


Kerana Suara Ajaib Gelandangan Ini, Salman Khan Hadiahkan Rumah Bernilai RM3 Juta

Seorang wanita tua bernama Ranu Mondal mencuri perhatian media sosial baru-baru ini di India. Dia menjadi topik yang cukup memberi inspirasi kerana videonya menyanyikan lagu Lata Mangeshkar berjudul Ek pyaar ka naagma dengan suara merdunya di stesen Ranaghat di Bengal Barat telah tular.

Ramai yang kagum dengan nyanyian merdua beliau dan salah satunya ialah komposer Bollywood, penerbit, dan pelakon terkenal, Himesh Reshammiya yang menjemput Ranu untuk merakamkan lagu itu.

Himesh juga berkongsi video Ranu saat sesi rakaman dengannya. Dalam video itu, Ranu Mondal menyanyikan lagu “Teri Meri Kahani” oleh Himesh Reshammiya. Sementara Himesh berada di samping Ranu, sambil mengarahkan penyanyi itu.

A post shared by Himesh Reshammiya (@realhimesh)

Selepas merakamkan, kini terdapat laporan baru yang dilaporkan dari My nation bahawa Salman Khan telah memberikan Ranu sebuah rumah bernilai Rs 55 Lakh atau sekitar RM 3 Juta. Nampaknya Salman Khan juga kagum dengan suara ajaib Ranu walaupun bekas kekasih Katrina Kaif ini belum mengesahkan berita itu.

Bukan sahaja di rumah, Salman juga dilaporkan merancang merakam lagu dengan Ranu untuk filem Dabangg 3. Menarik bukan?

Sementara itu, nama Ranu Mondal menjadi terkenal di India selepas seorang lelaki bernama Atindra Chakraborty mendengar Ranu menyanyikan lagu Ek Pyaar Ka Nagma Hai, yang dipopularkan oleh Lata Mangeshkar, di Ranaghat Station, India.

Atindra kemudian mencatatkan Ranu yang menyanyi dengan telefon bimbitnya. Dia kemudian menyebarkan video itu ke Facebook dan beberapa jam kemudian ia menjadi tular.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Kasut Bercahaya Dalam Panggung, Syahrini Diminta Keluar!

Bercakap mengenai penyanyi terkenal Indonesia, Syahrini peminat turut mengenalinya sebagai seorang ikon fesyen yang mempunyai pelbagai koleksi unik dan mewah.

Namun begitu, gara-gara insiden memalukan ini, peminat membuat spekulasi bahawa Syahrini pasti akan serik untuk memakai sepasang kasutnya yang mampu bercahaya. Baru-baru ini, penyanyi itu bersama ahli keluarganya telah menyaksikan sebuah persembahan teater Aladdin di Singapura. Akan tetapi, disebabkan kasut yang dipakainya itu bercahaya, dia telah diminta untuk keluar dari panggung oleh pegawai keselamatan.

“Semuanya berpunca daripada kasut itu yang berkelip-kelip dalam kegelapan teater, bagaikan lampu disco!”

Kongsi Syahrini lagi menerusi laman Insta-story, dia dan anak saudaranya juga tidak tahu cara untuk mematikan lampu pada kasut tersebut selepas diminta oleh pegawai keselamatan sebelum ianya dapat diselesaikan oleh seorang petugas yang datang membantu. Syahrini bagaimanapun tidak marah dengan insiden tersebut malah menganggapnya sebagai sebuah insiden yang melucukan sebelum kembali semula ke dalam panggung untuk menyaksikan persembahan itu.


[REVIEW] The Angry Birds Movie 2 ‘Hilang Taring’ ?

Masih segar dalam ingatan kami sewaktu watak animasi Angry Birds mencetuskan fenomena nya seluruh dunia. Namakan sahaja apa sahaja produk yang dikeluarkan, baik patung, permainan mahupun filem, segala-galanya menjadi kegemaran ramai sekitar tahun 2016.

Kini, selepas 4 tahun watak-watak comel burung-burung ini kembali menerusi sekualnya yang kedua, The Angry Birds Movie 2 yang mula ditayangkan sejak 29 Ogos lalu. Kami sudah menonton filem ini dan ada beberapa perkara yang menghiburkan dan tidak kurang juga sedikit mengecewakan. Pertama, bercakap mengenai kekecewaan filem ini, untuk sekual nya yang kedua ianya seperti sudah hilang taring berbanding filem yang pertama begitu menghiburkan.

Spoiler alert! Barangkali mungkin kerana pada filem kali ini burung-burung sudah berdamai dengan ‘pihak khinzir’ yang sebelum ini menjadi musuh mereka membuatkan ianya agak sedikit hambar. Namun, ianya tidaklah begitu teruk kerana ada beberapa bahagian yang mampu membuatkan kami gelak besar dengan perwatakan mereka yang berjaya memainkan peranan. Untuk sekual ketiga, kami tidak pasti apakah langkah pengarahnya akan lakukan, namun harapan kami sebagai peminat Angry Birds, dapat kembalikan semua keceriaan yang sama seperti filemnya yang pertama.

Mengisahkan Red dan kawan-kawannya yang bekerja keras melindungi Pulau Burung dari ancaman musuh terutamanya dari serangan Pulau Khinzir. Namun begitu, suatu hari pihak Khinzir telah menghantar ratusan surat untuk berdamai kerana ingin bersatu menentang musuh baharu yang datang secara tiba-tiba.

Dengan penyatuan dua kepulauan haiwan itu, mereka telah berjaya membongkar satu rahsia besar yang dikaitkan dengan salah seorang rakan mereka yang juga seekor burung Helang.


Zynakal Masih Dibawah Pengawasan Wad Psikiatri

Baru-baru ini industri hiburan digemparkan dengan khabar berita melibatkan penyanyi dan komposer berbakat besar, Zynakal ditahan polis selepas bertindak mencekik seorang pekerja sebuah stesen minyak di Ampang, Kuala Lumpur. Akibat kesalahan tersebut, Mahkamah Majistret Ampang Kuala Lumpur telah menjatuhkan hukuman denda sebanyak RM2,800 atas kesalahannya itu selain menghalang tugas polis.

Sejurus selepas insiden tersebut, Zyn atau nama sebenarnya Muhammad Raziq Rosli, 21, telah dibawa menjalani pemeriksaan dan rawatan di Hospital Besar Kuala Lumpur sebelum ditahan di wad psikiatri.

Berita tersebut telah dikongsi sendiri oleh sahabat baiknya, Syazwan Zanini atau lebih dikenali sebagai Wenkt yang turut memaklumkan penyanyi ini telah disahkan menghidap bipolar mania dan perlu menjalani beberapa siri rawatan pemulihan di hospital tersebut.

Sebagai salah seorang yang rapat dengan Zyn, Wenkt ketika dihubungi murai.my akui dia turut terkesan dengan khabar berita tersebut kerana apa yang terjadi padanya baru-baru ini begitu berbeza dengan perwatakan yang dikenali oleh rakan-rakannya apatah lagi pelbagai kecaman terus dilemparkan pada Zyn tanpa sebarang usul periksa.

“Saya kenal Zyn, tapi apa yang terjadi pada minggu lalu bukan Zyn yang saya kenali. Mungkin dia terbabas atau banyak benda dalam fikiran, diri belum matang dan cepat terasa bila disakat oleh ‘haters’. Kita doakan yang terbaik untuk semua orang”

Kongsi Wenkt lagi yang juga merupakan Pengarah Urusan SelamatBercuti.com, Zyn pernah meluahkan rasa kecewa nya sebelum ini apabila hasil karya nya untuk beberapa orang penyanyi tidak dihargai. Dek kerana itu, Zyn telah berkongsi perasaan amarahnya pada media sosial sehingga membuatkan sesetengah pengikutnya membuat spekulasi sendiri sehingga menjejaskan nama baiknya.

“Cuma apa yang saya boleh faham ialah dia pernah mengadu sebelum ini. Dia buat lagu, bila artis nyanyi, tak mention dalam kredit yang lagu itu dia buat secara bersama dengan Zyn. Bukan kali pertama terjadi. Bila terjadi lagi, dia melenting dan meroyan dekat ig story dan orang tak faham cerita sebenar akan menyalahkan dia”

Biarpun nama Zyn terus hangat dan pelbagai kecaman terus dilemparkan padanya, bagi Wenkt dia akan terus menyokong sahabatnya itu selain menasihati Zyn agar berhati-hati dengan tindakan yang akan dilakukannya selepas ini.

“Dalam dunia hiburan, saya minta dia berhati-hati sebab semua tindakan boleh viral dalam masa yang singkat.Untuk masa depan dia, saya minta dia betulkan balik apa perancangan dia. Dia memang minat cipta lagu cuma dia masih muda dan sering ditindas. Dia banyak haters, bila orang kutuk, dia melenting, dia belum bersedia fizikal dan mental untuk dalam industri, Harapan saya, supaya dia faham yang industri ini banyak risiko dan dia kena pandai menyesuaikan diri”

Mengenai Zyn, meskipun baru dua tahun berkecimpung dalam industri muzik, namun beberapa lagu ciptaan nya berjaya menjadikan namanya popular. Antara lagu ciptaanya adalah Selamat Tinggal Sayang nyanyian Haqiem Rusli, Sabar dendangan Ismail Izani, Bukan Yang Terbaik (Adzrin) Terasa Cinta (Fara Hazel dan Aiman Tino). Selain bersahabat baik dengan penyanyi-penyanyi ini, Zyn juga merupakan anak saudara kepada penyanyi lagenda terkenal, Zamani.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas The Eternals, Marvel Rancang Terbitkan Filem A-Force

Peminat sedia maklum bahawa Marvel Studios telah merancang beberapa buah filem berskala mega selepas kejayaan The Avengers. Malah di dalam perancangan fasa empat, sebuah filem yang menampilkan sepasukan adiwira dikenali sebagai The Eternals bakal ditayangkan pada tahun hadapan.

Terbaru, menerusi perkongian sebuah portal antarabangsa, Marvel dikatakan bakal terbitkan satu lagi filem yang memperlihatkan sejumlah adiwira perempuan. Masih mengekalkan beberapa ‘superheroin’ sebelum ini, antaranya adalah Captain Marvel dan Scarlet Witch yang bakal terajui filem A-Force. Tidak cukup dengan itu, sama seperti perancangan filem lain dan drama siri Marvel yang bakal ditayangkan kelak, She-Hulk, Ms Marvel dan Jane Foster juga akan menganggotai pasukan A-Force.

Jika anda mengikuti komik-komik Marvel, ini bukanlah satu berita yang mengejutkan kerana pasukan A-Force sudah diperkenalkan sejak tahun 2015 dan tamat pada Oktober 2016. Namun di dalam versi komik, ianya telah dianggotai oleh Captain Marvel, She-Hulk dan empat watak baharu iaitu Medusa, Singularity,Nico Minoru dan Dazzler. Sebagai info, watak Medusa telah diperkenalkan menerusi drama bersiri Marvel, Inhumans.

Menguatkan lagi khabar angin ini bakal direalisasikan, beberapa filem MCU sendiri telah diterajui oleh pengarah wanita seperti Chloe Zhao (The Eternals), Anna Boden (Captain Marvel) dan Cate Shortland (Black Widow).

Adakah ianya bakal direaliasikan oleh pihak Marvel? Sebelum ini, filem susulan Avengers, Young Avengers turut dikhabarkan tersenarai dalam perancangan Marvel akan datang.


Shila Amzah & Mell Sakura Band Timang Cahaya Mata ‘Merdeka’

Cukup bertuah buat mereka yang bergelar ‘anak merdeka’. Manakan tidak, tarikh 31 Ogos pasti disambut meriah dengan Hari Kebangsaan dan hari lahir mereka.

Mungkin perasaan teruja itu turut dikongsi oleh dua penyanyi popular tanah air ini iaitu Shila Amzah dan vokalis Sakura Band, Mell yang telah selamat bersalin melahirkan cahaya mata sulung masing-masing pada 31 Ogos baru-baru ini.

A post shared by Shila Amzah (@shahilaamzah)

Menjengah ke laman Instagram Shila, penyanyi yang popular menerusi lagu Patah Seribu ini telah melahirkan seorang cahaya mata lelaki pada pukul 11.43 malam menerusi kaedah pembedahan. Bayi lelaki seberat 2.88 kilogram itu telah dinamakan Shila dan suami, Haris Idraki sebagai Seth Uwais.

Berkongsi pengalamannya sepanjang bersalin, Shila turut mengucapkan terima kasih atas ucapan serta doa yang telah dititipkan buat dia dan anaknya itu selain bersyukur segala urusan bersalin telah dipermudahkan biarpun terpaksa jalani pembedahan.

Bagi Mell pula, penyanyi ini telah melahirkan seorang bayi comel perempuan di Hospital Andorra pada jam 1.07 tengahari.

A post shared by MELLSAKURA (@mellsakura)

Mell yang telah berkahwin dengan salah seorang anggota kumpulan 6ixth Sense, Wan telah menamakan anak sulung mereka itu sebagai Marissa Sofea bt Mohammad Safwan seberat 3.00 kilogram.

Dalam perkongsiannya di laman Instagram, Mell juga bersyukur selain mengucapkan terima kasih kepada doktor dan pihak hospital yang telah membantu urusan bersalinnya. Mell dan Wan telah berkahwin pada 24 November 2017 manakala Shila Amzah telah selamat diijabkabulkan dengan Haris Idraki pada 19 April 2018. Tahniah diucapkan buat Shila dan Mell sekeluarga dari kami di murai.my!


Foto Bogel Mirip Pelakon Popular Indonesia Kelahiran Malaysia Tersebar!

Lagi isu melibatkan foto bogel selebriti! Sebelum ini, di media sosial hangat memperkatakan mengenai penularan foto bogel yang dikatakan mirip selebriti tempatan popular.

Lebih mengejutkan, kebanyakan foto yang tersebar mempunyai iras selebriti lelaki. Terbaharu, menerusi kirimin pembaca murai.my, terdapat dua foto bogel dikatakan mirip seorang pelakon popular Indonesia. Berdasarkan salah satu gambar itu, terlihat pelakon itu yang juga berasal dari Malaysia sedang berdiri tanpa seurat benang dipercayai diambil menggunakan telefon bimbit.

Tidak pasti, adakah gambar tersebut sebenarnya asli ataupun disunting oleh pihak yang tidak bertanggungjawab namun isu seumpama ini ternyata membimbangkan apatah lagi ianya seperti satu ‘wabak’ di dalam industri hiburan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak AR Badul Maut Terkena Tembakan Demonstrasi Latihan Tentera

Pagi tadi, media tempatan melaporkan seorang pegawai komando dari 11 Gerup Gerak Khas (11 GGK) maut selepas terkena tembakan semasa demonstrasi di Kem Lok Kawi.

Menurut sumber pegawai komando tersebut, Allahyarham Mejar Zahir Armaya yang juga merupakan anak kepada pelakon terkenal, AR Badul terkena tembakan pistol selepas melakukan gimik demonstrasi sempena pelancaran Divisyen Kelima Infantri Malaysia dan Briged ke-13 Infantri Malaysia. Allahyarham menghembuskan nafas terakhir di Hospital Queen Elizabeth pada pukul 9.30 pagi.

Dalam perkembangan lain, menerusi perkongsian Harian Metro, Badul atau nama sebenarnya Armaya Aman Ramlie redha dengan pemergian anak sulungnya itu biarpun sedih dengan insiden tersebut.

“Apa yang berlaku kepada arwah adalah dia tertembak ketika menjalankan latihan pagi tadi. Baju kalis peluru yang dipakainya tidak mampu menahan tembakan itu dan ia sangat menyedihkan,”

Sebagai info, Badul memiliki enam anak dan Allahyarham Mohd Zahir adalah anak sulung daripada dua beradik hasil perkahwinan dengan isteri ketiganya yang berasal dari Sabah. Mohd Zahir meninggalkan seorang balu dan seorang anak termasuk dua anak daripada perkahwinan terdahulunya.


Ini Alasan Diana Danielle Terima Tawaran Jadi Duta Produk Jus Perawan

Memandangkan jenama kosmetik D’herbs sudah bertahan sehingga 12 tahun dan kekal menjadi jenama kosmetik tempatan No.1 di Malaysia, pelakon Datin Diana Danielle akui tidak mengambil masa yang lama untuk menerima tawaran untuk bergelar duta produk dari jenama tersebut.

D’herbs memilih Diana sebagai Duta Produk Jus Perawan yang merupakan salah satu daripada ‘killer’ produk jenama D’herbs.

Diana berkata beliau amat mementingkan kualiti sebelum menerima mana-mana tawaran sebagai duta produk.

Tambahnya lagi, sebagai pengguna bahan-bahan organik dan semulajadi, dia sentiasa memastikan produk yang diwakilinya itu mengandungi bahan-bahan yang berkualiti.

A post shared by Dherbs Holdings HQ (@dherbsholdingshq)

“Sebagai pengguna, Diana percaya dengan produk ini, lagi-lagi Ibu kepada Aliff, Bonda Rozita sangat terkenal dengan mempunyai ilmu-ilmu pembuatan ramuan herba. Lebih-lebih lagi, produk ini bukannya baru, dah bertahun-tahun di pasaran dan mempunyai pelanggan tetapnya sendiri “- ujarnya

Diana ditemui pada majlis penjenamaa semula D’herbs dan memperkenalkan duta jenama yang diadakan di Flora Terrace Hampshire, Kuala Lumpur baru-baru ini.

Kali ini, D’Herbs akan memperkenalkan modul perniagaan yang baru dengan membuka peluang kepada stokis/pengedar untuk membuka outlet perniagaan di pusat membeli-belah seluruh negara. Pembukaan outlet perniagaan di seluruh negara ini sudah semestinya akan memberikan impak penjenamaan yang lebih besar bagi sebuah jenama kosmetik tempatan.


TGV Cinemas Tawar Harga Tiket Wayang RM10 Dengan Touch n’ Go

Berita baik untuk anda yang bergelar ‘kaki wayang’! Ini kerana TGV Cinemas telah mengadakan promosi pembelian tiket wayang dengan hanya RM10 sahaja.

Bukan untuk hari tertentu, sebaliknya promosi ini adalah untuk sepanjang hari bermula pada 1 September 2019 hingga 1 September 2020. Benar! Ini bermakna anda boleh dapatkan promosi ini selama setahun!

Biarpun begitu, perlu diingatkan bahawa untuk mendapatkan harga promosi ini, anda perlu menggunakan aplikasi Touch ’n Go pada telefon bimbit dan membeli tiket wayang pilihan di kaunter tiket TGV.

Promosi ini melayakkan setiap pengguna untuk hanya membeli 2 tiket dalam satu transaksi sahaja dan hanya tersedia dalam semda pawagam TGV Cinemas bagi pawagam jenis standard atau deluxe. Promosi RM10 ini tidak saha bagi pembelian tiket pawagam jenis 3D-X, Beanie, LUXE, IMAX, Indulge atau ONYX . Jangan cakap kami tak payung!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suka Secret Recipe? Ini 10 Jenis Kek Yang Disyorkan Mereka

Bercakap mengenai kek, tidak lain dan tidak bukan jenama Secret Recipe pasti menjadi pilihan kebanyakan daripada rakyat Malaysia.

Baik dibeli sebagai santapan pencuci mulut mahupun menyambut pelbagai jenis keraian,pilihan aneka jenis kek di Secret Recipe menjadikannya sebagai jenama kek kegemaran kami.

sebagai staff sr kehormat, mari la saya list kan kek selain chocolate indulgence yang WAJIB anda semua cuba ye….. https://t.co/6SXB4a88k2

Biarpun begitu, adakah anda tahu apakah jenis kek yang patut dicuba dan sedap? Berikut kami tampilkan 10 jenis kek yang anda boleh cuba berdasarkan saranan daripada Izzah Atirah, salah seorang pekerja Secret Recipe yang tular di media sosial baru-baru ini.

Diet? Apa kata cuba Hi Fibre Cheesecake ini.Selain dipenuhi kekacang, kek ini juga membantu membuatkan anda berasa kenyang hanya dengan beberapa suapan. Peanut lovers mesti sukakannya!

Premium salaries dengan kategorinya, Bersaiz agak sedikit kecil berbanding yang lain, rasanya pasti tidak menghampakan!

Hantu durian pasti menyukai kek ini! Tidak pasti adakah ianya mengikut musim atau tidak, namun kami sudah merasainya sendiri dan telah jatuh hati. Sebagai info, Absolute Durian adalah kek sponge dan Durian Fromage pula adalah kek keju durian.

Ini juga merupakan kegemaran kami! Dikhabarkan kek ini mempunyai rasa coklat Ferrero Rocher dan rasa kacang hazelnut di atasnya. Kombinasi kek yang lembut dan ‘topping kasar’ ini mampu membuatkan sesiapa cair dengannya.

Selain dari Chocolate Indulge, The Red Velvet juga merupakan kegemaran ramai! Manakan tidak kek sponge dengan pelbagai lapisan keju dan aprikot ini mampu monarki selera ramai.

Sesetengah orang mungkin akan berasa muak dengan keju tetapi tidak bagi bagi cheese lover. 3 lapisan keju berbeza pada kek ini sesuaii untuk mereka!

Biarpun tampak biasa, namun rasa klasik yang ada pada kek ini memberikan satu gambaran yang cukup enak. Mahu membawa sesuatu untuk ke pelbagai acara? Pastikan kek ini berada dalam senarai!

Sehingga kini, kami masih belum sempat untuk merasai kek ini. Diperbuat daripada cream cheese Australia , kek ini mempunyai kombinasi rasa masam dan manis.Uniknya lagi, warna biru pada kek ini adalah pewarna asli yang diperbuat dari bunga telang, bahan yang sama digunakan dalam membuat nasi kerabu.

Rasanya tidak mengecewakan! Bayangkan tiga lapisan berlainan iaitu mud kek, coklat mousse dan brulee larut di dalam mulut anda. Memang sedap!

Kombinasi yang cukup padu! Biarpun dipenuhi keju namun gabungan rasa blueberry sememangnya jadi pelengkap buat kek ini. Rasa masam-masam manis yang berlemak.


Rasmi! BoboiBoy Movie 2 Filem Tempatan Paling Laris 2019

Seperti ramalan kami, filem terbitan Animonsta Studios iaitu BoboiBoy Movie 2 (BBM2) kini telah diiktiraf sebagai filem animasi tempatan yang mendapat kutipan paling tinggi sepanjang zaman.

Mengutip sebanyak RM27.7 juta dalam tempoh 26 hari dalam negara, BBM 2 telah merampas kedudukan tersebut yang sebelum ini dipegang oleh filem Upin & Ipin : Keris Siamang Tunggal yang ditayangkan sekitar Mac yang lalu dengan perolehan sebanyak RM25.28 juta.

Menurut jangkaan, BBM2 akan terus mendapat kutipan terbaharu apatah lagi masih hangat ditayangkan di 135 buah pawagam di Malaysia!

Bukan itu sahaja, BBM 2 juga telah mencatat beberapa rekod lain antaranya adalah seperti:

Dengan pencapaian tersebut, sekaligus menyaksikan BBM 2 tersenarai dalam ‘top 5’ filem tempatan yang mendapat kutipan tertinggi sepanjang zaman yang kini menduduki tangga keempat, dibelakang filem Paskal yang berjaya mengutip RM30 Juta kutipan secara keseluruhan. Terbaik!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tipu Pihak Media? Rihana Oksana Tuntut Permohonan Maaf Dari Peguam Sultan Kelantan

Sejak kebelakangan ini, bekas ratu cantik Moscow 2015, Rihana Oksana telah memuatnaik beberapa posting mengenai perihal dirinya dan perkahwinan terdahulu bersama Sultan Kelantan, Sultan Muhammad V.

Menerusi perkongsiannya di laman Instagram, Rihana memberitahu dia begitu ingin mendedahkan mengenai apakah yang terjadi pada perkahwinannya namun hasrat tersebut terpaksa dilupakan kerana ingin menjaga hati beberapa pihak.

Namun begitu, pada posting susulannya Rihana telah mendedahkan sesuatu yang mengejutkan yang mana dia mendakwa Sultan Muhammad pernah berkahwin dengan seorang wanita dari Czech Republic namun telah berpisah pada tahun 2015 kerana tidak lagi mempunyai persefahaman.

Lantaran itu, rata-rata netizen yang mengikuti perkembangan Rihana di laman media sosial itu berasa kecewa dan marah kerana beranggapan wanita Rusia itu seperti tidak boleh menerima kenyataan bahawa tiada lagi jodoh di antara mereka selain menghina institusi diraja.

“Sebelum suami saya pulang ke Malaysia, saya ada bertanya sama ada dia telah berkahwin atau mempunyai anak – dia memberitahu bahawa dia sudah bercerai pada tahun 2015 kerana bekas isterinya dari Czech Republic telah berbohong bahawa wanita itu tidak mempuntai ikatan perkahwinan dan mengikut dokumen yang ada, wanita itu tidak bercerai dinegaranya pada waktu itu.

Suami saya berkongsi bahawa wanita itu selalu menggunakannya bagi mendapatkan wang dan bukannya berusaha mendapatkan zuriat. Suami saya memberitahu, dia tidak pernah mempunyai anak dan itulah impian terbesar dalam hidupnya”

Dalam perkembangan lain, Rihana turut berkongsi satu lagi posting di laman Insta-story nya. Di dalam perkongsian tersebut, Rihana telah menuntut permohonan maaf secara terbuka kepada Koh Tien Hua, peguam kepada Sultan Kelantan menerusi firma guaman Eversheds Harry Elias LLP yang berpangkalan di Singapura yang mana dia dikatakan telah memberi maklumat palsu kepada pihak media mengenai status anaknya.

“Kami ialah peguam untuk Sultan Muhammad V. Dimaklumkan bahawa baginda telah bercerai talak tiga dengan Rihana Oxana Gorbatenko pada 22 Jun 2019 mengikut undang-undang Syariah dan Mahkamah Syariah Kelantan telah mengeluarkan Surat Perakuan Perceraian pada 1 Julai 2019 mengikut Enakmen Undang-undang Keluarga Islam 2002.
“Kami juga memohon semua pihak menghormati privasi baginda,”

Terdahulu, menurut Tien Hua, firma guamannya sudah menghantar surat cerai talak tiga terbabit kepada pihak peguam Rihana. Pengesahan itu sekali gus menjawab pelbagai teka-teki melibatkan status perkahwinan Sultan Muhammad V dengan Rihana.


Aznil Hj Nawawi Jawab Isu Mahu Berundur Dari Industri Hiburan

Datuk Aznil Hj Nawawi atau lebih dikenali sebagai Pak Nil, merupakan seorang figura yang cukup dikenali dan disegani ramai sejak awal pembabitannya di dalam industri hiburan. Namakan sahaja golongan kanak-kanak, remaja mahupun warga emas, begitu ramai yang menyayanginya kerana begitu senang dengan perwatakan Pak Nil yang bersahaja.

Selepas terbabit buat sekian lama dalam dunia pengacaraan, Pak Nil telah berehat seketika dan menumpukan perhatiannya kepada sebuah pertubuhan amal yang ditubuhkan, Yayasan Pesona. Ekoran itu, segelintir peminat mula tertanya adakah Pak Nil sudah berundur dari industri hiburan apatah lagi isu seumpama ini mendapat perhatian ramai apabila beberapa orang selebriti tanah air telah membuat keputusan untuk berundur dari karier mereka.

Menjawab persoalan tersebut, Pak Nil berkata dia sama sekali tidak akan berhenti mahupun berundur daripada industri ini. Menganggap kariernya itu sudah sebati dengannya, bagi Pak Nil dia akan terus mewarnai dunia seni ini selagi terdaya.

“Sebenarnya ada yang cakap dengan Pak Nil inilah masa untuk tinggalkan dunia hiburan dan dekatkan diri dengan surau sebagainya. Bagi Pak Nil, tak kira tua atau muda tiada istilah mengatakan dah tua baru kena ke sana. Malah, bila cakap pasal tua orang akan fikir mereka akan berhenti jadi produktif. Tidak. Selagi Pak Nil boleh buat, Pak Nil akan buat dan sukakannya.

Bercakap pasal berhenti, Pak Nil rasa tiada tarikh mahupun hari yang Pak Nil akan umumkan untuk berbuat sedemikian. Pak Nil tidak mahu sekiranya buat keputusan untuk berundur, tiba-tiba nanti buat ‘comeback’ orang akan persoalkan pula.  Selagi boleh bekerja , Pak Nil akan teruskan kerana itu adalah faktor membuatkan Pak Nil terus berasa cergas dan sihat.”

Dalam perkembangan lain, Pak Nil turut meluahkan bahawa dia sudah lama untuk terbitkan sebuah program khas untuk golongan warga emas. Berasakan mereka begitu dekat pada hatinya, program seumpama itu menurut Pak Nil mampu memberi suatu kelainan berbanding pelbagai program sebelum ini yang hanya memfokuskan pada kanak-kanak dan remaja.

A post shared by Datuk Aznil Hj Nawawi (@aznilnawawihm)

Biarpun begitu, jelas pengacara terkenal ini lagi, hasrat tersebut mungkin terpaksa dilupakan dan hanya dipendam kerana bagi Pak Nil, terbitan program seperti itu kelak barangkali mengundang kecaman daripada netizen memandangkan intipati nya mungkin agak sensitif bagi sesetengah pihak.

“Warga emas adalah salah satu kesayangan Pak Nil. Jarang atau tak pernah kita lihat program khas untuk tontonan warga emas ditayangkan di kaca televisyen. Lazimnya bila bercakap mengenai warga emas netizen mungkin akan terfikirkan program bentuk keagamaan sedangkan kita boleh buat lebih daripada itu.Pak Nil sebenarnya mempunyai cita-cita untuk duduk dan bersembang bersama warga emas ini tapi fahamlah tontonan di kaca televisyen kini seperti mendapat saingan hebat dari sosial media.

Kemudian, program seperti ini perlukan masa sekurang-kurangnya setengah jam atau satu jam untuk bersiaran. Tetapi nanti golongan lain pula akan kritik persoalkan siapa sahaja yang ingin menonton program itu. Pak Nil tak naklah kelak mereka dikitrik netizen ataupun ahli keluarga sekiranya program itu direalisasikan, kena berhati-hati”

Pak Nil ditemui murai.my di sidang media program Tom Tom Bak musim terbaharu yang akan mula bersiaran pada 6 September ini di Astro Ceria. Dalam program itu, Pak Nil masih mengendalikannya sebagai hos utama selain turut menjemput beberapa orang selebriti terkenal tanah air yang dikenali menerusi program kanak-kanak popular itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Playmobil: The Movie Membawa Jenama Mainan Ikonik Ke Layar Perak

Dari pengarah Lino DiSalvo, Playmobil: The Movie diinspirasikan dari permainan kanak-kanak yang berkisarkan tentang pengembaraan dua beradik Charlie dan Marla dalam dunia animasi Playmobil. Ia bermula apabila Charlie secara tiba-tiba hilang ke dalam dunia Playmobil dan Marla perlu pergi menyelamatkannya.

Dia kemudiannya terpaksa berdepan penjahat, Emperor Maximus. Selain daripadanya, Marla juga bertemu dengan pemandu trak Del, ejen rahsia Rex Dasher, robot dan ramai lagi sepanjang pengembaraannya.

Seperti yang kita dapat lihat trailer ini mengisahkan tentang pelbagai detik pengembaraan yang cukup mendebarkan tetapi sedikit mengingatkan kepada filem The LEGO Movie.

Menampilkan suara dari Anya Taylor-Joy, Jim Gaffigan, Gabriel Bateman, Adam Lambert, Kenan Thompson, Meghan Trainor dan Daniel Radcliffe, Playmobil: The Movie ini akan ditayangkan di pawagam seluruh Malaysia pada 12 September 2019.

Untuk maklumat, Playmobil adalah sebuah syarikat mainan yang diasaskan oleh Hans Beck pada tahun 1974 di Jerman. Mainan yang “serupa” dengan LEGO adalah produk mainan yang cukup berjaya dan terkenal di Eropah dan Amerika. Pelbagai model mainan dari playset hingga patung telah dihasilkan. Syarikat itu telah menjual lebih daripada 2.8 bilion maina ke seluruh dunia yang meliputi lebih daripada 100 buah negara.

Bagaimana, adakah anda tertarik untuk menonton? Khas Untuk Peminat murai.my, pada hari Selasa , 11 September 2019, jam 9.15 malam bertempat di  TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan perdana!

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.


[VIDEO] Caprice Beri Amaran! Jumpa ‘Pelesit Berambut’ Di Halaman Rumah

Sebelum ini, penyanyi rap popular, Caprice telah berkongsi pandangannya mengenai sahabatnya yang juga penyanyi dan komposer, Zynakal yang dikatakan terkena ‘sesuatu’. Menurut Caprice, dia tidak menolak gangguan makhluk halus atau sihir antara punca Zyn berkelakukan kasar seperti yang dilaporkan pihak media sebelum ini.

Terbaru, Caprice atau nama sebenarnya Ariz Ramli memuatnaik sebuah posting di laman Instagram nya. Perkongsian sebuah video itu ternyata mengejutkan apabila terlihat seekor belalang yang dipercayai masyarakat melayu sebagai pelesit telah mati bersama beberapa helaian rambut di halaman rumahnya. Percaya ianya perbuatan sihir khianat seseorang, Caprice telah memberi amaran kepada pihak tersebut untuk memohon maaf kepadanya dalam tempoh masa 48 jam.

A post shared by Caprice (@capriceofficial)

Jelas penyanyi ini, dia jarang sekali untuk percaya akan perkara-perkara tersebut, namum memandangkan terdapat beberapa perkara aneh yang terjadi padanya dan rakan-rakan terdekat, dia percaya ada pihak yang tidak berpuas hati dengannya selama ini

“Caprice jarang ambik port pasal bende spiritual,hantu,sihir semua ni. But lately, so much weird shit have been happening around me and my friends. Caprice baru balik dari tengok movie tiba-tiba jumpa a dead pelicit macam terbakar with rambut coming out from the body. Im tired bro. I dont know what to believe. I just want answers”

Berang dengan kejadian tersebut, Caprice turut menawarkan ganjaran sebanyak RM30 ribu buat sesiapa yang berjaya mencari dalang di sebalik kejadian itu. Rata-rata pengikut Caprice turut menasihatinya agar mendapatkan rawatan secara Islam selain mendoakan agar penyanyi ini dan keluarga dilindungi dari sebarang malapetaka yang tidak diingini.


Dapat Ayam KFC Saiz Kecil? Ini Tindakan Yang Anda Boleh Buat

Kami percaya ramai daripada pembaca murai.my begitu sukakan Kentucy Fried Chicken (KFC) bukan? Namakan sahaja pilihan Original mahupun Spicy, ayam KFC punyai peminatnya tersendiri sejak dari dahulu lagi.

Biarpun begitu, pernahkah anda mendapat bahagian ayam yang bersaiz kecil? Untuk pengetahuan anda, sekiranya ayam tersebut bersaiz kecil ianya tidak mengikut SOP yang disediakan. Jadi apakah yang anda boleh lakukan? Berikut adalah langkah-langkah yang boleh diambil dikongsi oleh pengguna Facebook Mohd Firdaus Jailan yang juga bekas pekerja restoran makanan segera itu.

Jadi selepas ini, sekiranya anda berkunjung ke KFC bolehlah berbuat demikian sekiranya mendapat bahagian ayam yang kecil.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Filem IT Chapter 2 Terlalu Banyak Adegan ‘Extreme’ !

Pada tahun 2017 kami telah mengklasifikan filem IT sebagai filem paling seram bagi tahun itu. Bagaimana pula dengan sekualnya, IT : Chapter 2 yang mula ditayangkan serentak pada 5 September?

Bagi kami yang sudah menonton, terlalu banyak untuk ditafsirkan bagi sekual kedua filem seram Badut ini. Pertama, suka untuk kami kongsikan sekali lagi bahawa durasi filem ini bersamaan 2 Jam 50 minit menjadikannya sebagai salah satu filem seram moden yang mempunyai durasi yang paling panjang.

Seterusnya, perlu diingatkan IT : Chapter 2 tidak sesuai untuk ditonton buat remaja di bawah 18 tahun. Selain paparan yang begitu ekstrem, terdapat beberapa adegan ‘dewasa’ dan sensitif disiarkan tanpa tapisan dalam sekual kali ini termasuklah mengetengahkan ise LGBT pada permulaan filem.

Berbalik pada ulasan kami mengenai IT: Chapter 2, memandangkan ianya merupakan filem IT yang terakhir, pengarah dilihat seperti terlalu mencuba untuk letakkan segala-galanya di dalam filemnya kali ini. Terlalu banyak throwback, bagi kami memadai jika diselitkan hanya beberapa ketika dan memfokuskan elemen jump scare yang dilihat kurang menyengat tidak seperti siri-siri The Conjuring yang mampu membuatkan anda menutup muka.

Jika dibandingkan dengan filem IT terdahulu, kami lebih gemarkan edisi pertama berbanding sekualnya kali ini. IT yang pertama jauh lebih seram dan pembawakan watak remaja-remaja itu jauh lebih berkesan jika dibandingkan dengan pelakon-pelakon yang membawa watak remaja tersebut biarpun terdiri daripada pelakon-pelakon popular seperti Jessica Chastain, James McAvoy dan ramai lagi. Biarpun begitu,filem ini ternyata membuatkan ramai terpukau sekaligus menjadi penamat siri Pennywise yang mampu membuatkan penonton berpuas hati dengan durasinya yang agak panjang.

Merupakan kesinambungan dari filem pertama. Selepas 27 tahun kejadian musim panas 1989 berlaku di Derry, The Losers` Club bersatu kembali selepas musuh utama mereka iaitu Pennywise kembali menghantui bandar tersebut.

Sebelum ini, mereka pernah berjanji untuk kembali sekiranya Pennywise muncul semula, namun kali ini mereka kembali tanpa seorang sahabat mereka yang telah membunuh diri. Biarpun sudah dewasa, namum mereka tetap diganggu dan jauh lebih dahsyat berbanding sebelum ini. Saksikan debaran dan pengakhiran filem ini di pawagam berhampiran anda.


Harry Potter Kembali? J.K Rowling Dedah ‘Petunjuk Besar’ Mengenai Filem Seterusnya

Siapa sangka, filem terakhir Harry Potter menerusi The Deathly Hallows – Part 2 telah ditayangkan 8 tahun lalu! Biarpun begitu, terima kasih kepada prequal Fantastic Beasts yang meneruskan keseniambungan dunia magis.

Terbaru, menerusi laporan sebuah portal antarabangsa pengarah filem itu, J.K Rowling dilihat seperti memberi petunjuk untuk meneruskan kisah mengenai Harry. Dalam Twitter nya, Rowling telah membuat satu tweet dengan mengumumukan sesuatu mengenai Harry Potter and Cursed Child sekali gus mencetuskan spekulasi peminat bahawa itu adalah tajuk filem Harry Potter akan datang.

Sometimes, darkness comes from unexpected places #HarryPotter #CursedChild pic.twitter.com/TQb68Wtqiz

— J.K. Rowling (@jk_rowling) September 5, 2019

Terdahulu, menerusi kisah Harry yang terakhir dia dan rakan-rakan sudah dewasa dan berjaya menumpaskan musuh utama mereka, Voldermort menerusi sebuah pertarungan yang cukup epik. Meskipun tidak dapat dipastikan mengenai filem terbaharu itu, peminat menjangkakan trio sahabat Harry, Ron dan Hermione akan kembali.

Sebelum ini, Harry yang dilakonkan oleh Daniel Radcliffe telah mengumumkan sesuatu mengenai filem ini yang mana dia mungkin akan fikirkan untuk kembali sebagai Harry namun ianya bergantung pada skrip filem tersebut.

Adakah benar Harry bakal kembali? Barangkali kita akan melihat sisi dewasa Harry sama ada sudah berkahwin mahupun mempunyai anak. Teruja bukan?


Seram! Penampakan Lembaga Hitam Dalam Rumah Raffi Ahmad

Meremang bulu roma! Itulah yang digambarkan oleh pelakon Indonesia terkenal, Raffi Ahmad baru-baru ini menerusi laman Instagramnya. Dalam perkongsiannya itu, Raffi telah memuatnaik foto yang kelihatan penampakan susuk lembaga hitam di dalam rumahnya

Tegas bahawa foto tersebut adalah benar dan bukanlah rekanan semata-mata, Raffi turut bertanyakan pada penyanyi dan pengacara, Sara Wijayanto dan pengikut-pengikutnya mengenai penampakan tersebut.

A post shared by Raffi Ahmad and Nagita Slavina (@raffinagita1717)

Dalam foto itu, jelas terlihat seperti susuk seorang wanita memakai baju putih panjang beserta rambut panjang mengurai menutupi wajah di hadapan pintu rumahnya. Biarpun begitu, ini bukanlah kali pertama terjadi pada kediaman Raffi dan isterinya, Nagita Slavina.

Terdahulu, dalam salah satu video Sara yang dirakam di kediaman Raffi, Sara telah berkomunikasi dengan beberapa orang penunggu yang berada di dalam rumah Raffi itu. Seram bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mamat Exists Ditahan Polis! Konsert Akan Berjalan Seperti Biasa

Ketika peminat sedang teruja untuk menghadiri konsert reunion kumpulan Exists, semalam industri hiburan digemparkan dengan perkhabaran berita mengenai salah seorang vokalis kumpulan itu, Mamat yang telah ditahan pihak polis.

Menurut sumber, Mamat ditahan selepas dia bersama rakannya dilihat menunggang motorsikal bersama dan berada dalam keadaan mencurigakan. Hasil pemeriksaan pihak polis, mereka berjaya menemui serbuk putih dipercayai dadah jenis syabu seberat kira-kira 0.42g yang disimpan dalam dompetnya.Lebih mengejutkan Mamat atau nama sebenarnya Mohd Ali Kamarudin bersama rakannya telah disahkan positif dadah selepas menjalani ujian air kencing sebelum dibawa ke Ibu Pejabat Polis Johor Bahru Utara untuk pemeriksaan lanjut.

Dalam perkembangan lain, jurucakap Shiraz Projects yang juga penganjur konsert Exists Reunion pada 28 September ini memberitahu, pihaknya akan mengeluarkan kenyataan berhubung isu ini dalam waktu terdekat dan konsert itu bakal berjalan seperti biasa biarpun tanpa penglibatan Mamat seperti dirancang. Sebagai rekod, ini bukanlah kali pertama penyanyi itu ditahan polis. Sebelum ini pada tahun 2015 dan 2017, Mamat pernah ditahan akibat kesalahan yang sama.


Netizen ‘Spill The Tea’, Asyraf Khalid Tampil Pertahankan Aazief

Sebelum ini kisah percintaan anak tiri kepada Datuk Seri Siti Nurhaliza, Aazief Khalid menjadi perbualan hangat di media sosial selepas dia dikatakan telah berpisah dengan kekasihnya yang juga selebriti media sosial terkenal, Tyra Kamaruzaman.

Rata-rata pengikut mereka berasa kasihan dan terkejut memandangkan kedua-dua mereka sudah lama berkawan.

Terbaru, menerusi sebuah akaun di laman Twitter, terdapat seorang netizen telah mendedahkan beberapa rentetan peristiwa mengenai perpisahan Aazief dan Tyra. Menurutnya yang kononnya juga rakan kepada Aazief, perpisahan itu sebenarnya adalah berpunca daripada Tyra yang dikatakan telah curang dengan seorang lelaki.

Jelas netizen tersebut, lelaki yang dikatakan sepupu kepada Tyra itu sebenarnya tidak mempunyai sebarang pertalian diantara mereka dan Aazief selama ini yang mengetahui akan isu tersebut turut bertindak merahsiakan perkara tersebut.

Biarpun begitu, Tweet yang tular tersebut telah mengundang pelbagai persepsi netizen termasuk ada yang mendakwa akaun tersebut telah dikendalikan sendiri oleh Aazief.

Dalam perkembangan lain, Aazief turut menjadi perhatian apabila gambarnya bersama selebriti media sosial, Sharifah Rose mengundang kecaman netizen apabila kapsyen yang dimuatnaik anak Datuk Seri Khalid Mohd Jiwa itu dikatakan telah memerli bekas kekasihnya.

Namun, tidak lama kemudian Aazief telah menukar kapsyen tersebut dan memohon maaf selepas terjadinya salah faham akibat posting itu.

Memandangkan isu tersebut mendapat perhatian ramai, abang kepada Aazief yang juga suami kepada Tya Ariffin, Asyraf Khalid turut tampil mempertahankan adiknya.

Jelas Asyraf, dia menyifatkan adiknya itu masih muda dan memerlukan masa untuk berkenalan dengan seseorang.Sebagai seorang abang dia menyatakan sokongannya kepada apa sahaja keputusan yang akan dilakukan oleh Aazief selain berasa kasihan dengan tindakan netizen yang terus mengecamnya tanpa sebarang usul periksa.

Pesan Asyraf lagi, dia mengharapkan agar netizen berhenti mengecam Aazief dan Sharifah Rose selain turut menasihati mereka agar tidak cepat menilai sesuatu tanpa sebarang usul periksa.


Neelofa Teruja Dibantu Tommy Hillfiger Ketika Sedang ‘Fitting’ Baju

Jenama Tommy Hillfiger tidak dinafikan sememangnya cukup terkenal di dunia baik dari segi koleksi pakaian sehinggalah harumannya yang cukup ekslklusif, jenama ini punyai pengikutnya tersendiri sejak dahulu lagi.

Buat penggemar fesyen, pernahkah anda terbayang untuk bertemu empat mata dengan Tommy sendiri? Peluang itu telah dirasai sendiri oleh selebriti terkenal tanah air, Neelofa yang ketika ini sedang berada di New York bersempena dengan New York Fashion Week.

Bukan sahaja bertemu, malah Neelofa cukup bertuah apabila dibantu oleh pasukan Tommy Hillfiger dalam menata riasnya yang ketika itu sedang mencuba beberapa busana jenama terkenal itu.

Menurut Neelofa, dia berasa begitu teruja dan gembira kerana mendapat sentuhan dari Tommy apatah lagi turut dipuji olehnya yang ketika itu berkesempatan untuk bertemu seketika dengannya,

“Ketika sesi fitting berlangsung, beliau tiba-tiba muncul dan memberi komen-komen positif kepada busana yang telah saya cuba. Beliau sangat baik. Saya berasa sangat merendah diri dan berbesar hati apabila beliau mempelawa saya untuk bergambar bersama.

“Team Tommy Hilfiger juga sangat membantu ketika proses fitting. Mereka juga sangat natural ketika menggayakan hijab untuk saya,”

Jelas pengacara MeleTOP itu lagi, dia sememangnya begitu menggemari kebanyakan busana-busana yang ada dalam koleksi terkini Tommy Hilfiger. Malah, baju panas dalam koleksi terkini Tommy Hilfiger merupakankan antara busana kegemaran Neelofa sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Raja Ilya Adakan Resepsi Perkahwinan 19 September Ini

Pada 23 Disember tahun lalu, pelakon Raja Ilya,34 telah selamat menjadi isteri kepada jejaka pilihannya yang juga warga Australia, Trent Garrett.

Sebagai info, majlis pernikahannya telah diadakan secara tertutup di kediaman saudara suaminya di Perth, Australia dan dihadiri oleh keluarga terdekat kedua-dua belah pihak. Menyusuli kenyataannya sebelum ini, Ilya tidak menolak untuk mengadakan majlis resepsi di ibu negara, namun bergantung kepada kelapangan suaminya yang juga ahli perniagaan.

Terbaru, jemputan ke majlis resepsi perkahwinan selebriti ini telah pun diedarkan kepada pihak media. Memilih ‘tarikh cantik’ 19 September 2019, Ilya dan suami sekali lagi akan diraikan dalam sebuah majlis resepsi yang akan diadakan di sebuah lokasi acara pusat membeli belah di Subang, Selangor.

Dalam majlis yang bertemakan ‘black tie’ itu, majlis resepsi itu tersebut dijangka bakal berlangsung meriah dengan kehadiran keluarga, rakan-rakan selebriti serta jemputan daripada pasangan ini. Kami di murai.my ingin mengucapkan tahniah buat Ilya dan mendoakan agar hubungan pasangan suami isteri ini berkekalan sehingga ke akhir hayat!


Marina Mahathir Kongsi Kisah Air Mata Di Luar Pagar Istana Negara

Semestinya Pilihan Raya Umum Ke-14 yang lalu masih segar dalam ingatan seluruh rakyat Malaysia. Manakan tidak, rakyat Malaysia tak tidur malam menunggu keputusan yang tidak dijangka oleh pihak pembangkang terdahulu dengan kemenangan yang julung kalinya dikecapi oleh mereka.

Datuk Marina Mahathir antara insan yang tidak dapat melupakan betapa susahnya mendapat kejayaan itu. Marina ketika di temui sidang Media dan Tayangan Istimewa filem dokumentari M for Malaysia sempat berkongsi kisah air mata di luar pagar Istana Negara menunggu detik-detik sejarah, Tun Dr. Mahathir bin Mohamad mengangkat sumpah sebagai Perdana Menteri Malaysia ke-7 di hadapan Yang di Pertuan Agong, Sultan Muhammad V di Balai Rong Seri, Istana Negara tepat jam 9.56 malam.

Apakah yang membuatkan Marina mengalirkan air mata ketika meraikan detik-detik bersejarah tersebut? Ikuti perkongsian beliau;

“Mungkin salah satunya sebab kami semua sudah penat, sebab malam sebelum itu tak tidur menunggu keputusan pilihan raya yang ke -14. Saya masih ingat pada ketika itu, saya hanya tidur 1-2 jam. Pada awalnya saya fikir pada hari keesokkan harinya, upacara mengangkat sumpah dijangka akan dijalankan awal pagi, namun ia ditangguhkan sehingga lewat malam”

Marina akui, pada saat itu dia merasa tertekan dan mula rasa resah lagi-lagi dia sepatutnya ke luar negara pada hari tersebut.

“Sebenarnya pada malam itu, saya sepatutnya berangkat ke Bangladesh bersama suami, dan disebabkan itulah saya tidak berada di dalam Istana. Ketika dalam perjalanan dari KL Sentral ke KLIA, saya terkejut  menerima bertubi-tubi mesej memaklumkan bahawa upacara angkat sumpah masih belum di jalankan”- katanya

Marina berkata, dia mengambil keputusan untuk membatalkan penerbangannya ke Bangladesh dan terpaksa berpatah balik ke KL Sentral kemudian ke perkarangan di luar Istana Negara.

“Hati saya tak tenang pada masa itu dan kemudian saya memberitahu kepada suami untuk membatalkan penerbangan ke Bangladesh kerana berubah fikiran mahu ke Istana Negara”- ujarnya

“Sukar untuk digambarkan, betapa penatnya saya pada masa itu, namun selepas Tun M selesai menyempurnakan acara angkat sumpah itu, saya merasa lega sangat sehingga sebak dan menitiskan air mata. Mungkin  kerana sokongan kawan-kawan di sekeliling pada masa itu membuatkan saya rasa terharu”

Detik-detik sangat bermakna ini dapat disaksikan dalam filem dokumentari M For Malaysia yang dijadualkan ditayangkan bermula pada 12 September 2019 dalam masa 4 hari saja di 37 pawagam seluruh negara.

Rakyat Malaysia boleh mengimbas kembali detik-detik mendebarkan apabila kerajaan yang mentadbir negara selama 61 tahun digulingkan oleh 82.32% jumlah pengundi.

Dokumentari ini telah menerima sambutan yang menggalakkan di pelbagai lokasi antarabangsa selepas tayangan perdananya di CAAMFest In SAN Francisco, DocEdge di New Zealand dan Oktober ini di Festival Filem Antarabangsa Busan iaitu festival filem terbesar di Asia.

Diarahkan dan diterbitkan oleh Dian Lee dan Ineza Roussille, bersama Marina Mahathir selaku Penerbit Eksekutif dan Ruby Yang sebagai Penerbit Kreatif, “M for Malaysia” meraikan kejayaan rakyat Malaysia mengatasi dan menangani gejala rasuah dan penyalahgunaan kuasa.

Rakaman yang belum pernah dilihat dalam “M for Malaysia” ditambah lagi nilainya dengan skor asal yang dramatik oleh komposer yang berpangkalan di Los Angeles, Rendra Zawawi dan lagu runut asal bertajuk ‘Bermula Kita’ menampilkan Yuna selaku penyanyi utama.

Penjualan tiket di pawagam bermula pada 9 September. Untuk maklumat lanjut tentang M for Malaysia, layari: mformalaysia.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Cutenya!”- Raja Permaisuri Agong Jemput Anak-Anak Tomok Ke Istana Negara

Suka untuk kami gambarkan Seri Paduka Baginda Yang Di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tunku Azizah Aminah Maimunah Iskandariah begitu dekat dan disayangi rakyat jelata. Ada sahaja yang dilakukan baginda berdua menjadi tumpuan rakyat apatah lagi sikap rendah diri yang diamalkan sejak dahulu begitu dekat di hati rakyat Malaysia.

Seperti yang sedia maklum, Tunku Azizah merupakan satu-satunya Raja Permaisuri Agong yang begitu aktif di media sosial dalam sejarah negara. Perkongsian baginda adakalanya membuatkan rakyat terhibur apatah lagi turut berkongsi aktiviti harian baginda menerusi platform itu.

Dalam perkembangan lain,baru-baru ini pula telah diadakan sambutan hari lahir keputeraan Al-Sultan Abdullah dan Tunku Azizah dan pada 9 September pula merupakan cuti umum bersempena dengan Hari Keputeraan Al-Sultan Abdullah yang jatuh pada 30 Julai. Di kesempatan itu, selain rakyat jelata, anak-anak kepada penyanyi Tomok, Arrianshah Akid,8 dan Andrashah Iman,5 turut mendedikasikan nyanyian lagu sambutan hari lahir mereka buat baginda berdua.

Junjung kasih KEBAWAH DULI YANG MAHA MULIA SERI PADUKA BAGINDA YANG DIPERTUAN AGONG dan PERMAISURI AGONG…..Selamat menyambut hari keputeraan Tuanku Al Sultan Abdullah Ri’Ayatuddin Al-Mustafa Billah Shah Ibni Sultan Haji Ahmad Shah Al-Mustain Billah..DAULAT TUANKU… pic.twitter.com/LWiMPBHzmD

— mrs tOm (@Sitirahayuabas) September 9, 2019

Perkongsian video nyanyian itu yang dibuat oleh isteri Tomok ternyata telah menarik perhatian Tunku Azizah yang memuji keletah kedua-dua anak penyanyi itu. Sambil bertanyakan mengenai anak-anak Tomok, Tunku Azizah turut mempelawa mereka untuk masuk menghadap ke Istana Negara kelak.

Bagaikan sebuah mimpi, Tomok dan isteri berasa begitu teruja dengan pelawaan tersebut dan perkongsian khabar berita itu telah dipuji oleh pengikut mereka yang beranggapan anak-anak Tomok begitu bertuah.


Filem Joker Raih Anugerah Festival Filem Venice Biarpun Belum Ditayangkan!

Filem Joker bakal ditayangkan serentak di seluruh dunia pada 3 Oktober ini. Filem yang diadaptasi dari komik DC itu bakal menceritakan perjalanan sebenar watak Joker yang dikenali sebagai penjahat utama Batman sejak dahulu lagi.

Terbaru, biarpun filem ini belum ditayangkan namun Joker yang dilakonkan oleh Joaquin Phoenix sudah berbangga dengan pencapaiannya yang memenangi anugerah utama, Golden Lion di Festival Filem Venice baru-baru ini. Sebagai info, Anugerah Golden Lion diberikan kepada filem yang dikategorikan sebagai Filem Terbaik di festival filem itu.

Namun, bagi anugerah Pelakon Lelaki Terbaik telah dimenangi oleh aktor Luca Marinelli menerusi filem Martin Eden yang diadaptasi dari novel berjudul sama seperti karya Jack London.Dengan kemenangan tersebut, kami percaya filem ini bakal mencatat satu lagi rekod baharu meskipun tanpa kemunculan Batman sebagai pelakon utamanya.

Berlatarbelakangkan bandar Gotham sekitar era 80an, Joker mengisahkan tentang seorang pelawak “stand-up comedy” yang gagal.

Selepas dikecam oleh masyarakat, Joker atau nama sebenarnya Arthur Fleck telah berubah menjadi seorang penjahat yang paling digeruni dalam sejarah.


Sekitar Kediaman Mewah Jan Koum, Pengasas WhatsApp Yang Bernilai RM400 Juta

Bekas pengurus Universal Studios, Ronald Meyer atau Ron Meyer akhirnya menemui pembeli kediaman mewahnya di kawasan Malibu. Rumah itu akhirnya dilepaskan ke tangan pengasas WhatsApp, Jan Koum.

Dipetik dari Variety, Koum telah menghabiskan sekitar US $ 100 juta atau setara dengan RM400 Juta untuk membeli kediaman mewah ini.  Tertarik dengan bentuk rumah mewah yang baru dibeli oleh pengasas WhatsApp ini? Mari kita lihat bagaimana rupanya!

Bangunan mewah ini, yang telah wujud sejak tahun 1990-an, mempunyai keluasan 1,272 meter persegi dan direka khas oleh Gwathmey Siegel kepada Ronald Meyer atau lebih dikenali sebagai Ron Meyer. Kawasan tanah di kediaman ini juga agak luas pada 1.2 hektar.

Rumah mewah ini mempunyai enam bilik tidur dan tujuh bilik mandi. Bangunan ini pastinya sangat sesuai digunakan sebagai tempat percutian keluarga apabila anda ingin bercuti ke pantai.

Dari segi reka bentuk bangunan, ia juga kelihatan sangat megah dan moden. Mungkin ia tidak kelihatan seperti rumah, tetapi seperti resort mewah atau pejabat.

Bangunan serba putih ini mempunyai saiz tingkap yang besar. Bangunan yang mempunyai banyak bahan kaca tentu saja kualiti pencahayaan ke dalam bilik sangat baik. Di belakang terdapat kolam renang dengan saiz yang sederhana.

Tidak perlu pergi jauh untuk menikmati gelombang dan pasir putih di pantai. Hanya berjalan kaki, rumah ini tidak jauh dari pantai.

Lokasi hotel ini memang berhampiran dengan Carbon Beach. Pantai ini boleh dikatakan mempunyai panorama yang sangat indah. Satu perkara yang membezakan Pantai Carbon dari pantai lain adalah, selain dapat melihat laut, pemandangan rumah mewah orang kaya  juga boleh dinikmati.

Kemudahan sukan di rumah mewah ini juga agak lengkap. Selain memiliki kolam renang, gelanggang tenis juga disediakan dengan kemas termasuk pusat kecergasan peribadi atau gym.

Pada pandangan pertama seperti gym di hotel bintang lima. Anda boleh mencari pelbagai mesin membina otot di sini.

Bilik ini boleh dikatakan bilik serba guna tetapi fungsi utamanya masih kekal sebagai ruang hiburan. Komposisi kerusi itu memang sama dalam teater filem, jadi ruangan serba guna ini berfungsi sebagai panggung wayang peribadi

Selain itu, terdapat meja pool jika pemilik rumah tidak mahu menonton filem. Bilik serba guna ini berasa lebih selesa dengan tungku api di sebelah kiri meja pool. Itulah bentuk rumah mewah yang dimiliki oleh pengasas WhatsApp, Jan Koum. Dengan fasiliti sebegitu lengkap, jada sangat wajarlah ia dijual dengan harga RM400 Juta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elak Rasa Rimas! Samsung Perkenalkan Penyaman Udara ‘Bebas Angin’

Kehangatan bahang cuaca akibat musim panas yang berterusan telah menyebabkan permintaan tinggi terhadap penyaman udara di Malaysia. Baru-baru ini Samsung Electronics Malaysia (Samsung), memperkenalkan produk penyaman udara yang menampilkan teknologi penyejukan Wind-Free (bebas angin) terbaharu di pasaran.

Penyaman udara model AR9500M Samsung ini dihasilkan bukan saja menggunakan inovatif terkini, malah mampu menjimatkan penggunaan tenaga sehingga 72 peratus berbanding model biasa.

Samsung mengatakan ia menggunakan lebih 21,000 lubang udara dalam mengalirkan udara sejuk secara sekata – lebih kurang seperti apa yang dilakukan dalam peti sejuk.

Teknologi “Penyejuk Bebas Angin” iaitu sistem penyejukan dua langkah, yang pertama pada suhu rendah dalam “Mod Penyejuk Cepat”, kemudian secara automatik beralih ke “Bebas Angin” yang mendapatkan “Udara Kekal” setelah mencapai suhu yang diinginkan. Jadi anda akan rasa lebih selesa dengan kesejukan dalam bilik tanpa rasa angin yang kuat. Pendekatan ini juga boleh mengurangkan penggunaan tenaga sehingga 72%.

Samsung turut menganjurkan kempen Revolusi Penyejukan sehingga 31 Disember 2019 di mana pembeli penyaman udara Samsung Wind-Free, AR9500M dapat menikmati jaminan dua tahun dan 10 tahun bagi perlindungan kompresor.

Harga jualan bagi penyaman udara baharu ini ditawarkan antara RM2,899 dan RM3,999.


OPPO A9 2020 Dilengkapi Sistem Bunyi Hebat Dari Dolby Atmos

Oppo akan melancarkan versi terbaru tidak lama lagi. Versi terbaru ini ialah A9 2020, versi telefon pintar terkini akan mempunyai peningkatan dari segi teknologi dan ciri-ciri khas.

Seperti maklumat terbaru yang disampaikan oleh Oppo baru-baru ini, peranti ini dikhabarkan bakal disertakan dengan sistem bunyi mengagumkan dari Dolby Atmos® Sound Effects dan Dual Stereo Speakers.

Untuk menikmatik pengalaman audio dari biasa ke luar biasa, OPPO A9 2020 dilengkapi dengan Dual Stereo Speakers. Dengan Dual Stereo Speakers dipasang di bahagian atas dan bawah telefon, A9 2020 mencipta pengalaman bunyi 3D yang lebih mendalam ketika kedua-dua pembesar suara bermain serentak.

Selain itu, OPPO A9 2020 dilengkapi dengan kesan bunyi Dolby Atmos® yang membawa peningkatan kedalaman dengan sistem audio A9 2020, yang membolehkan anda merasai pengalaman menakjubkan ketika menonton filem, permainan video atau muzik pilihan anda!

Sebelum ini menerusi halaman OPPO Vietnam Facebook mendedahkan bahawa OPPO A9 2020 akan datang dengan modul kamera kuad di belakang, masing-masing dengan kamera utama 48MP + 8MP + 2MP + kamera 2MP yang berjajar secara menegak di pusat teratas telefon bimbit. Kamera depannya tersemat di dalam waterdrop notch dengan kekuatan 16MP.

Perlu diingat OPPO A9 2020 ini mempunyai skrin 6.5 inci, kemungkinan resolusi skrin HD + atau HD 1080p penuh. Di belakang terdapat sensor cap jari di bawah modul kamera quad.


Ismail Izzani & Ibu Luah Rasa Rindu Pada Zynakal

Sebelum ini, penyanyi Zynakal atau nama sebenarnya Muhammad Razqi Rosli mengejutkan peminat apabila dia telah ditahan pihak polis selepas dikatakan telah mencekik seorang pekerja sebuah stesen minyak di Ampang, Kuala Lumpur.

Susulan daripada itu dia diperintahkan untuk membayar hukuman denda sebanyak RM2,800 oleh Mahkamah Majistret Ampang. Lebih mengejutkan, tidak lama kemudian penyanyi dan komposer berbakat ini ditahan di wad psikiatri, Hospital Kuala Lumpur selepas disahkan menghidap sejenis masalah gangguan mental dikenali sebagai Bipolar Mania.

Buat yang tidak tahu, Zyn mempunyai ramai kenalan selebriti terutamanya penyanyi-penyanyi muda tanah air. Salah seorang daripadanya adalah Ismail Izzani yang merupakan sahabat karib kepada Zyn. Sebelum ini, kedua-dua penyanyi ini dilihat sering kali meluangkan masa bersama dan sudah pasti insiden tersebut turut terkesan kepada Ismail. Menerusi laman Instagram pelantun Berserah ini, Ismail telah memuat naik sekeping foto keluarga bersama Zyn

Luah Ismail, dia dan ibunya, Datin Suliza Salam merindui penyanyi itu selain meminta semua pengikutnya mendoakan agar Zyn pulih seperti sedia kala. Melihatkan pada luahan Ismail, rata-rata peminat turut bersedih dan mengharapkan agar Ismail sekeluarga tabah menghadapi ujian tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Upin & Ipin: Keris Siamang Tunggal Menang Anugerah Antarabangsa!

Membanggakan! Itulah yang boleh digambarkan pada produksi Les Copaque apabila filem animasi taruhan mereka Upin & Ipin: Keris Siamang Tunggal telah berjaya meraih salah satu anugerah antarabangsa yang berlangsung baru-baru ini.

Menerusi perkongsian yang dibuat oleh pihak produksi itu menerusi laman sosial mereka, filem itu berjaya merangkul anugerah kategori “Feature Film” di Festival Filem Animasi Antarabangsa Montreal 2019 (ANIMAZE) yang diadakan di Kanada. Sebagai info, ANIMAZE merupakan festival dan seminar antarabangsa yang mengumpulkan karya-karya dari lebih 65 buah negara. Terdiri daripada genre dan bahasa,ANIMAZE merupakan platform yang dikenali ramai khususnya pengiat-pengiat industri filem animasi seluruh dunia.

Dalam perkembangan lain, Upin & Ipin: Keris Siamang Tunggal terus mencipta kejayaan apabila mendapat rating tinggi di tapak web filem, Pangkalan Data Filem Internet (IMDb) iaitu dengan skor 9.6/10, mengalahkan pemegang rekod sebelum in, PASKAL dengan skor 8.8.

Malah filem ini juga berjaya meraih kutipan sebanyak RM25 juta yang kini menduduki tangga ke-5 sebagai kutipan filem tertinggi sepanjang zaman.


Sharnaaz Ahmad Tolak Tuntutan Cerai Isteri

Sebelum ini, isteri kepada pelakon Sharnaaz Ahmad iaitu Noor Nabila mengesahkan telah memfailkan perceraian terhadap suaminya itu selepas spekulasi mengenai hubungan pasangan itu mula menjadi perhatian peminat apabila Nabila dilihat memuat naik sekeping foto dipercayai berada Kompleks Mahkamah Syariah Wilayah Persekutuan Kuala Lumpur, Jalan Duta, di Instagram Story miliknya pada 31 Ogos baru-baru ini.

Susulan daripada itu, Sharnaaz dan isteri telah ke Mahkamah Rendah Syariah Kuala Lumpur bagi menyelesaikan kemelut diantara mereka. Dalam prosiding yang dijalankan, Sharnaaz telah memaklumkan menolak tuntutan isterinya dalam memfailkan perceraian dan ingin mencari jalan perdamaian diantara mereka.

“Bila saya kata tak setuju, makna nya kita akan cuba perelokkkan sebaik mungkin. Orang kata kenapa kahwin elok-elok, takkan cerai nak gaduh-gaduh, kita tengok apa kebaikan yang boleh dicari.

Ketika ditanya mengenai soal masih sayang pada isterinya, Sharnaaz enggan menjawab persoalan berikut dan serahkan pada masa untuk menentukan segala-galanya.

Sebelum ini,Sharnaaz Ahmad membidas kecaman dan spekulasi netizen yang mendakwa sikap baran pada pelakon itu antara punca mengapa rumah tangga mereka bergolak. Sharnaaz dan Nabila telah diijabkabulkan pada 31 Mac 2017 dan dikurniakan seorang anak lelakio,Jebat Jayden yang kini berusia setahun


Lebih Murah! Semak 5 Fakta Menarik Apple iPhone 11

Apple memperkenalkan barisan iPhone terbaru mereka pada majlis pelancaran yang diadakan di Steve Jobs Theatre, Cupertino, Amerika Syarikat, Selasa (09/10/2019).

Pada acara tahunan tersebut, Apple memperkenalkan tiga iPhone baru, iaitu iPhone 11, iPhone 11 Pro dan iPhone 11 Pro Max.

Salah satu perubahan besar dari iPhone baru ini ialah kamera belakang. Pada dua iPhone 11 Pro, kini terdapat tiga kamera belakang, masing-masing dengan resolusi 12 MP.

Kamera utama disokong OIS dan Dual Pixel AF dengan aperture f / 1.8. Kamera kedua yang berfungsi sebagai kanta telefoto yang mampu zoom optik 2x dengan aperture lensa f / 2.0. Kamera ketiga sebagai sudut lebar ultra mampu menumpukan objek dengan bidang hingga 120 darjah.

Tiga kamera iPhone 11 Pro dan iPhone 11 Pro Max boleh merakam video sehingga kualiti 4K dengan kadar frame 60 fps. Pada iPhone XS dan iPhone XS Max terdapat hanya dua kamera belakang tetapi resolusinya adalah sama.

Tiga iPhone baru menggunakan chipset A13 Bionic yang dikatakan 30% lebih cekap dan 20% lebih cepat daripada siri A12. Ketiga telefon ini sudah menggunakan teknologi iOS 13 dan Fast Charging dengan kuasa 18W melalui USB Type-C.

Mengenai bateri, Apple mendakwa bahawa iPhone 11 mempunyai ketahanan satu jam lebih lama daripada iPhone XR. Bateri iPhone 11 Pro 4 jam lebih lama daripada bateri iPhone XS dan iPhone 11 Pro Max 5 jam lebih lama daripada iPhone XS Max.

Pengumuman paling penting mengenai iPhone 11 adalah harga. Dipetik dari engadget, iPhone iPhone terbaru ini memilih untuk mengurangkan harga. iPhone 11 bermula dari US$ 699  (RM2912).  Dibandingkan pengenalan harga siri terdahulu, iPhone XR, harga ini lebih murah US$50 iaitu iPhone XR dijual dengan harga US$ 749 (RM 3124).

Harga iPhone 11 Pro adalah US$ 999  atau setara dengan RM 4162 dan harga iPhone 11 Pro Max adalah US$ 1,099 (RM 4579).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dibebaskan! Mamat Exists Masih Sertai Konsert Exists Reunion

Berita penahan salah seorang vokalis Exists, Mamat pada malam Ahad baru-baru ini ternyata menggemparkan apatah lagi penyanyi itu bakal terlibat dalam konsert Exists Reunion yang dijadualkan pada 28 September ini.

Terbaru, berita gembira buat peminat, Mamat atau nama sebenarnya Mohd Ali Kamaruddin telah dibebaskan daripada tahanan reman dengan jaminan polis sekitar pukul 4.30 petang Selasa. Dalam perkembangan lain, menurut Ketua Pegawai Eksekutif Shiraz Projects, Shirazdeen Karim penyanyi yang berusia 41 tahun itu berada dalam keadaan sangat baik dan begitu tenang sebaik dibebaskan.

A post shared by Mamat Exist (@realmamat)

Malah Shirazdeen turut berada di Johor Bahru untuk membawa Mamat ke Kuala Lumpur semula bagi memberi tumpuan pada latihan dalam menjalani persiapan konsert kumpulan itu. Dalam pada itu, sebuah sidang media bakal diadakan bagi menjelaskan situasi sebenar selain memaklumkan mengenai perkembangan konsert Exists Reunion.

Terdahulu,Mamat dan seorang rakannya telah ditahan oleh polis di Taman Perling, Johor. Hasil pemeriksaan pihak polis, mereka berjaya menemui serbuk putih dipercayai dadah jenis syabu seberat kira-kira 0.42g yang disimpan dalam dompetnya.Lebih mengejutkan Mamat dan rakannya telah disahkan positif dadah selepas menjalani ujian air kencing sebelum dibawa ke Ibu Pejabat Polis Johor Bahru Utara untuk pemeriksaan lanjut.


Wow! KTMB Perkenal Business Class Dalam ETS2

Keretapi Tanah Melayu Berhad (KTMB) kini tampi dengan ‘produk terbaharu’ mereka apabila perkhidmatan tren elektrik terbaharunya, ETS2 bakal diperkenalkan pada bulan hadapan.

Bukan itu sahaja, sebuah koc kelas perniagaan (business class) juga diperkenalkan yang merupakan salah satu daripada enam koc ETS2. Untuk anda yang tertanya, apakah perbezaan business class dengan yang lain? Bagi koc ini di dalam ETS2, penumpang bakal merasai pengalaman

Dalam pada itu, bersempena dengan pengenalannya pada umum kelak, KTMB telah mengadakan promosi bagi tiket perjalanan bermula pada 11 Oktober hingga 30 November 2019. Bagi warga emas, pesara kerajaan dan isteri, kanak-kanak berumur 4 hingga 12 tahun layak untuk menerima diskaun konsesi manakala kanak-kanak berusia 3 tahun ke bawah adalah percuma. Kami tidak pasti mengenai tetapan harga sebenar bagi business class ini, namun berikut adalah harga tiket promosi yang ditawarkan untuk masa terhad.

Untuk maklumat lanjut, anda boleh layari pautan rasmi KTMB


Dipeluk Kekasih! Kylie Jenner Tampil Bogel Untuk Majalah Playboy

Kylie Jenner sekali lagi membuat peminatnya terkejut. Adik perempuan kepada Kim Kardashian ini telah memuat naik foto dirinya tanpa seurat benang di Instagram.

Dalam gambar itu, Kylie Jenner dalam dakapan kekasihnya yang telah memberikannya seorang anak perempuan, Travis Scott.

Kylie Jenner dilihat tidak memakai sebarang pakaian di tubuhnya. Tetapi memakai topi di kepalanya. Dia memeluk Travis Scott, berlatar belakang permandangan pepohonan.

Rupa-rupanya, gambar itu diambil untuk majalah Playboy.

“When Houston meets LA .. @playboy #ComingSoon,” Kylie Jenner menulis sebagai kapsyen foto.

Seperti yang diketahui, Travis Scott berasal dari Houston manakala Kylie Jenner dari Los Angeles.

Walaupun Kylie Jenner terkenal dengan hobinya untuk terlihat seksi dan cantik, foto itu masih penuh dengan komen-komen dari netizen. Malah, ramai yang percaya bahawa majalah Playboy edisi Kylie akan mendapat sambutan yang luar biasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Quiet Comes The Dawn Filem Seram Yang Tak Sampai?

Semalam, murai.my dengan kerjasama GSC Movies telah mengadakan ‘Preview Screening’ bersama-sama dengan pembaca bertuah kami bagi menonton filem seram Rusia berjudul Quiet Comes The  Dawn di GSC One Utama.

Tidak pasti berapakah jumlah tontonan filem Rusia kami, namun hakikatnya sehingga ke hari ini tiada satu pun filem dari negara tersebut yang pernah ditayangkan di pawagam tanah air berjaya menambat hati kami. Barangkali masing-masing mempunyai citarasa yang tersendiri. Sama juga seperti filem Quiet Comes The  Dawn ini yang mana bagi kami filem ini mungkin mempunyai kelebihan sedikit berbanding filem-filem seram Rusia sebelum ini. Perlu diingatkan, filem ini juga telah dialih bahasa asalnya ke Bahasa Inggeris. Kami pernah bertanyakan pada pihak pawagam mengapakah filem dari Rusia telah dialih bahasa dan jawab mereka SOP antarabangsa telak meletakkan syarat sedemikian supaya ianya layak ditayangkan sebagai filem komersial.

Spoiler Alert! Bagi filem ini, permulaannya penonton telah disajikan dengan babak ‘suspen’ yang memperlihatkan seorang wanita mengandung mati terbunuh dalam sebuah insiden kemalangan yang agak menakutkan.

Namun begitu, kelemahan filem ini jelas terserlah apabila pembawakan jalan ceritanya seperti agak meleret dan kami ternanti-nanti kemunculan makhluk ataupun kelibat seram yang sudah pastinya menjadi tunjang utama filem ini. Boleh dikatakan hanya 2/10 sahaja paparan tersebut ditayangkan dan selebihnya hanya leretan pengembangan setiap watak yang pada kami seperti tiada kaitan.

Secara keseluruhan boleh dikatakan pengarah filem ini mempunyai idea namun ianya tidak berjaya dihasilkan dengan begitu baik. Biarpun begitu,kualiti visual dan beberapa elemen jump scare masih layak dipuji dan suka untuk kami gambarkan Quiet Comes The Down sebagai filem yang masih lagi boleh ditonton biarpun secara jujurnya kami tidak menggemari filem yang dialih bahasa kerana sedikit sebanyak menghilangkan ‘mood asal’ sesebuah filem terutamanya genre seram.

Buat anda yang ingin menonton filem ini, jangan lupa ke pawagam GSC berhampiran bermula 12 September ini.

Filem ini mengisahkan mengenai seorang wanita yang baru sahaja kematian abangnya. Kerap kali bermimpikan abangnya yang meninggal dalam keadaan misteri, mimpi buruk itu yang jelas dilihat kini telah menghantuinya. Bagi mengubati perasaan itu, dia telah mengambil rawatan di Institut Somnology bersama dengan pesakit lain. Disitu, dia telah disuntik dengan sesuatu cecair yang mana apabila menjelang Subuh, sesuatu yang lebih menakutkan telah terjadi!


Masuk Percuma! Jom Bawa Anak-anak Ke Taman Tema ‘Inflatable’ Terbesar Di Malaysia

Ada masanya Ibu bapa pasti buntu memikirkan aktiviti menarik bersama anak-anak pada waktu masa lapang, kami di murai.my mencadangkan anda sekeluarga mengunjungi ke Malaysia Largest Inflatable Theme Park yang pertama di Malaysia yang terletak di Lake City, Kuala Lumpur.

Inflatable Theme Park? Kalau anda nak tahu, uniknya taman tema ini adalah ia dipenuhi dengan bounce house (“bangunan” plastik berisi angin) di mana kanak-kanak boleh panjat dan seronok lompat-lompat.

Malaysia Largest Inflatable Theme Park ini dibuka dari 1 September hingga 1 Oktober dari jam 10 pagi hingga 10 malam pada hari Sabtu & Ahad. Jika anda mahu berkunjung pada hari Isnin hingga Jumaat, ia beroperasi dari jam 3 petang hingga 10 malam.

Malaysia Largest Inflatable Theme Park yang mendapat pengiktirafan Malaysia Book Of Record ini mempunyai keluasan 24,000 kaki persegi dan menyediakan pelbagai aktiviti yang menyeronokkan untuk kanak-kanak. Antaranya tarikan dan aktiviti menarik disini seperti Gelongsor setinggi 2 tingkat, berfoto dengan beruang terbesar, Seni pasir, Cabaran halangan, mendaki gunung, penguin gergasi dan banyak lagi.

Memang seronok! Sambil menemani anak-anak bermain, anda boleh lompat dan lari-lari di atas struktur yang terapung tu. Kanak-kanak mahupun orang dewasa boleh enjoy.

Berminat? Percuma jer! Anda hanya perlu mendaftar dengan klik pautan ini Inflatable Theme Park untuk menerima kod QR istimewa, kemudian tunjukkan kod QR ini di pintu masuk untuk tujuan pengimbasan.

Jadi, jom pergi beramai-ramai dan enjoy! Anda boleh berkunjung ke laman Facebook rasmi mereka bagi mendapatkan maklumat tentang acara terkini di Malaysia Largest Inflatable Theme Park.


Inspirasi Dari Judul Filem! Jamal Abdillah Umum Nama Anak

Penyanyi lagenda terkenal, Datuk Jamal Abdillah, 60 berkongsi rasa teruja nya untuk menimang cahaya mata tidak lama lagi. Jamal yang berkahwin dengan Zai Izzati, 25, pada 1 April 2017 bakal menimang seorang cahaya mata perempuan yang dijangka akan lahir pada 5 November ini.

Bukan itu sahaja, menurut Jamal dia juga sudah memilih nama untuk anak perempuannya biarpun belum dilahirkan. Memiilih nama Azura Yamani, jelas Jamal nama itu dipilih kerana merasakan begitu dekat di hatinya sejak dahulu lagi apatah lagi turut mempunyai single popular berjudul Azura yang menjadi runut bunyi kepada filem Azura (1984)

“Alhamdulillah, kandungan sudah masuk lapan bulan lebih dan isteri saya dijangka akan melahirkan anak perempuan kami pada 5 November ini. Nama anak pun sudah dipilih, saya namakan Azura Yamani kerana nama itu begitu dekat dan sudah lekat dengan saya sejak dahulu lagi. Ke mana sekali pun, orang pasti akan kaitkan saya dengan Azura”

Kongsi Jamal lagi, dia akui berasa agak sedikit gementar dengan kelahiran anaknya kali ini. Bukan sahaja sudah lama tidak menimang anak, malah kelahiran bayi perempuan juga baginya agak berbeza berbanding dengan kelahiran dua anak lelakinya sebelum ini.

“Saya awal lagi-lagi dah cakap dengan isteri tak dapat nak masuk sekali dalam bilik bersalin. Bukan apa, saya ini penakut sikit, tak boleh tengok darah dan sebagainya. Pegang perut isteri pun kadang-kadang terasa perasaan takut terutamanya bila bayi menendang” – kongsi Jamal sambil berseloroh

Jamal ditemui murai.my di majlis pelancaran single terbaharunya bersama Wany Hasrita, Belenggu Rindu bertempat di restoran Suka Sucre pada Rabu. Sebagai info, video muzik single ini sudah mencecah lebih dari 1 juta tontonan dalam masa 5 hari dimuatnaik di laman YouTube.

Jamal sebelum ini pernah berkahwin sebanyak tiga kali bersama Basariah Abdul Latiff, Noraina Mohd Yusof dan Fatimatuzahrah Samad namun kesemuanya berakhir dengan perceraian. Hasil perkahwinan terdahulu, Jamal dikurniakan dua orang anak lelaki, Osama Yamani, 18, dan Ahmad Zaki Yamani, 12.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Restoran Santan AirAsia Bakal Dibuka Di Mid Valley Megamall

Sebelum ini, Ketua Pegawai Eksekutif Kumpulan AirAsia, Tan Sri Dr. Tony Fernandes telah mengumumkan bahawa sebuah restoran makanan segera yang menawarkan makanan syarikat penerbangan itu bakal dibuka.

Namakan sahaja makanan-makanan popular AirAsia seperti Nasi Lemak Pak Nasser, Mee Goreng Mamak Kamal, Burnt cheesecake dan banyak lagi tidak lama lagi bakal disediakan di sebuah restoran fizikal mereka yang dikenali sebagai Santan. Berita gembira itu sekali lagi didedahkan oleh Tony menerusi akaun Twitter nya yang mendapat reaksi yang cukup positif dari para pengguna.

Dedah Tony lagi, restoran Santan yang pertama bakal dibuka di pusat membeli belah terkenal, Mid Valley Megamall pada Disember ini.

Sambil mengucapkan tahniah untuk restoran yang bakal dibuka, Tony turut mempelawa mana-mana individu mahupun mereka yang ingin turut sama terlibat dalam perancangan pembukaan cawangan Santan pada masa akan datang. Now everyone can eat Nasi Lemak Pak Nasser!


Tangan Penuh Kesan Luka! PU Abu Dipukul Beramai-Ramai?

Biarpun kontroversi mengenai Pencetus Ummah (PU) Abu yang menceraikan bekas isterinya sudah berakhir, namun segala perkongsian yang dibuat olehnya masih lagi menjadi tumpuan netizen.

Ini termasuklah mengenai satu posting yang dimuatnaik nya semalam. Dalam foto tersebut kelihatan kedua-dua belah tangan pendakwah bebas itu dipenuhi dengan kesan-kesan luka dipercayai akibat dipukul. Menurut PU Abu, kesan luka tersebut adalah berpunca selepas dia didatangi oleh sekumpulan individu yang cuba memukulnya. Bersyukur hanya sekadar mengalami luka dan calar-calar kecil, dia redha dan berserah kepada Allah SWT sebagai pelindung.

Biarpun begitu, perkongsian daripada PU Abu itu mendapat pelbagai reaksi daripada netizen. Ada yang simpati dan tidak kurang juga ada yang menganggap ianya sebagai balasan yang setimpal buatnya selepas daripada kontroversi perceraiannya bersama bekas isteri. Apa pun sama-sama kita doakan yang terbaik buatnya.


Isu Salah Faham Minta Tajaan: Tajul Anggap Selesai!

Baru-baru ini, penyanyi remaja Tajul menjadi perhatian netizen selepas terjadinya salah faham apabila dia dikatakan bersikap biadap dengan pemilik kedai aksesori motosikal dikenali sebagai ASY Garage dengan menyatakan hasratnya untuk mendapatkan tajaan alat ganti motorsikal miliknya.

Dalam pada itu, pemilik kedai tersebut menerusi laman Facebook  mendedahkan suntingan perbualannya bersama Tajul ketika penyanyi itu ingin meminta tajaan.

Tidak lama kemudian, Tajul meluahkan rasa terkejut kerana tidak sangka perkongsian perbualannya bersama pemilik kedai tersebut tular di media sosial.

Kecewa dan berang dengan tindakannya yang berkongsi suntingan tersebut tanpa perbincangan terlebih dahulu, Tajul menjelaskan terdapat salah faham dalam isu tersebut dan tidak akan teragak-agak akan membuat laporan kepada pihak polis.

Terbaru, selepas mendapat kata sepakat Tajul dan pemilik kedai tersebut untuk bersemuka menyelesaikan isu tersebut.

Menerusi perkongsian yang dibuat, kelihatan kedua-duanya telah saling bersalaman sebagai tanda sudah berdamai. Malah Tajul menerusi IG Story nya juga telah menyatakan isu tersebut sudah selesai.


Realme – Jenama Telefon Pintar No.1 Paling Laris Terjual di Lazada 9.9

realme Malaysia telah mencapai kejayaan hebat pada jualan 9.9 Lazada sebagai jenama telefon pintar nombor 1 paling laris baru-baru ini. Semasa tempoh jualan, realme 3 Pro (4 + 64GB) ditawarkan secara eksklusif untuk pembeli Lazada dengan harga serendah RM 699.

“Kami percaya menawarkan produk terbaik dengan nilai terbaik untuk peminat kami. Bersama-sama dengan Lazada, kami telah mencapai kejayaan dengan meraih rekod lain dengan peranti kami sebagai jenama telefon pintar paling laris di Jualan 9.9 Lazada baru-baru ini. Kami berbangga untuk bekerjasama dengan Lazada untuk menjangkau lebih banyak peminat Malaysia “kata Tiffany Teh, Pengurus Jenama realme Malaysia.

Selain itu, realme C2 (2 + 16GB) telah dijual pada harga yang berpatutan iaitu RM 299  pada jualan Lazada 9.9. Sekiranya anda terlepas peluang mendapatkan telefon pintar realme yang dengan harga menarik, jangan risau, anda boleh melawat kedai rasmi realme di Lazada di sini lazada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dah Lama Ada 3 Kamera Macam iPhone 11, 5 Telefon Pintar Ini Jauh Lebih Murah!

Umumnya iPhone 11 secara rasminya telah diperkenalkan oleh Apple. Nampaknya rata-rata rakyat Malaysia sudah mula rasa teruja untuk membelinya. Tak kurang juga yang sudah mengiklankan telefon masing-masing untuk dijual kerana sudah merancang untuk menggantikan telefon yang lama kepada Iphone yang baru.

Dengan 3 pilihan, iPhone 11, iPhone 11 Pro dan iPhone 11 Pro Max. iPhone 11 dilengkapi dengan 3 kamera dan kos bermula sekitar RM3,399. Tahukah anda bahawa terdapat 5 telefon pintar yang mempunyai kamera seperti iPhone 11?

Jika siri iPhone X, XR dan XS dilengkapi dengan cipset Bionic A12, telefon pintar dengan logo epal ini sekarang dilengkapi dengan Bionic A13. Cipset terbaru ini dikatakan sebagai yang terpantas dalam penjanaannya. Anda akan sistemnya lebih laju apabila anda membuka pelbagai aplikasi termasuk yang berat.

Bagi kamera, Apple nampaknya tidak mahu ketinggalan dengan pesaingnya, iaitu Samsung yang telah lama memasang tiga kamera belakang. Dalam jenis 11 Pro dan Pro Max tiga kamera di belakang juga boleh didapati.

Tiga lensa pada iPhone terbaharu mempunyai kelebihan masing-masing, ada yang luas, ultra lebar, dan telephoto. Ketajaman juga tidak perlu diragui, kerana ia mempunyai resolusi 12 MP.

Melalui laman web rasmi Apple Malaysia telah kongsikan harga jualan rasmi di Malaysia yang bakal dijual bermula 27 September ini. iPhone 11 harganya RM3,399 (64 GB), RM3,599 (128GB) & RM4,099 (256GB). 11 Pro pula dijual dengan harga RM4,899 (64 GB), RM5,599 (256GB) & RM6,499 (512GB). 11 Pro Max berharga RM5,299 (64 GB), RM5,999 (256GB) & RM6,899 (512GB).

Apa pandangan anda? Mahal atau murah? ternyata sedikit mahal jika dibandingkan telefon pintar tiga kamera yang lain iaitu jauh lebih murah daripada iPhone 11.

Telefon pintar ini pertama kali dilancarkan pada tahun lepas. Huawei Mate 20 termasuk telefon bimbit kelas premium. Telefon pintar ini terjual dengan harga RM2999. Keunikannya adalah tiga kamera belakang yang sangat berkualiti malah lensa ini disokong oleh syarikat kamera kelas pertama, Leica.

Fungsi tiga kanta Huawei Mate 20 juga sama dengan Apple, iaitu untuk mengambil gambar-gambar yang luas, ultra lebar, dan telefoto.

Sebelum Apple membawa tiga kamera, Samsung telah pun memanfaatkan teknologi ini untuk masa yang lama. Terutama dalam siri A, produk terkini dari Korea Selatan ini adalah Samsung A70. Selain mempunyai tiga kamera belakang, spesifikasi lain juga sangat hebat. RAM terbenam mempunyai kapasiti 8 GB Snapdragon.

Tiga kamera mempunyai ciri-ciri yang berbeza, kamera utama 32 MP, 8 MP ultra lebar, dan satu depth lense. Untuk membawa telefon bimbit ini, anda tidak perlu menghabiskan wang seharga iPhone 11, kerana Samsung Galaxy A70 terjual dengan harga RM1,999.

Jenama telefon pintar dengan mengguna wajah penyanyi nombor satu Malaysia, Datuk Seri Siti Nurhaliza ini juga tak terkecuali. Vivo V15 Pro masih mendapat sambutan sehingga hari ini yang dijual dengan harga RM 1,899.

Tiga kamera belakang mempunyai resolusi yang sangat besar, kamera utama ialah 48 MP, 8 MP super lebar, dan 5 MP depth lense.

Siri R adalah siri mudah alih premium yang dimiliki oleh Oppo. Boleh dikatakan yang paling canggih untuk Oppo R17 Pro kerana telefon ini mempunyai tiga kamera tetapi fungsi yang berbeza seperti jenama lain. Jika contohnya Samsung dan Huawei hanya terhad kepada luas, ultra lebar, dan telephoto, Oppo mempunyai teknologi yang berbeza.

Di dalam Oppo R17 ini, ketiga-tiga kamera mempunyai fungsi kamera utama dengan resolusi 20 MP, kanta depth sensor 12 MP, dan akhirnya lensa TOF 3D.

Sesungguhnya 3D TOF adalah teknologi baru dalam kanta telefon bimbit. Dengan teknologi ini, telefon bimbit boleh menangkap cahaya dengan baik agar ketepatan warna dapat dimuat dan menghasilkan kesan bokeh yang lebih baik.

Lenovo juga mempunyai telefon tiga kamera yang tidak kurang hebatnya iaitu Lenovo Z6. Spesifikasi juga sangat sengit, dilengkapi dengan skrin OLED, Snapdragon, dan bateri 4,000 mAH.

Tiga kamera di belakangnya terdiri daripada kamera utama 24 MP, kamera 8 MP kedua tetapi mempunyai keupayaan zoom, dan lensa terakhir mempunyai depth lense 5 MP. Bagaimanapun, kualiti tidak jauh ke belakang dengan iPhone terbaharu.

Anda boleh membawa pulang telefon ini dengan harga RM2,299 bergantung pada kapasiti penyimpanan.

Itulah lima telefon pintar yang telah memasang tiga kamera seperti iPhone 11. Tidak jauh beza hebatnya, ia boleh digunakan sebagai alternatif jika wang anda tidak dapat membeli iPhone terbaru.

(Hmm.. tak sabar nak tengok fenomena orang beratur sampai bermalam kat depan butik Apple! hehe…)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Baby Shima Jelaskan Punca Dia Mengamuk Di Sidang Media Aliff Syukri

Sejak awal minggu lalu,hangat memperkatakan mengenai pertelingkahan diantara usahawan kosmetik, Datuk Seri Aliff Syukri dan penyanyi Baby Shima. Semuanya bermula selepas Shima memberi teguran yang jujur dan ikhlas mengenai vokal Aliff dalam single terbaharunya yang berjudul Cowok Baru.

Terbaru, menghangatkan lagi hubungan diantara mereka, semalam ketika di sidang media pelancaran lagu baru Aliff yang diadakan di Jakarta, Indonesia Shima telah ditahan masuk ke dalam acara itu biarpun sebelum ini telah diundang oleh pihak usahawan itu. Malu dan berang dengan tindakan pengurusan majlis yang tidak membenarkannya masuk, pelantun Pura Pura Bujang itu telah bertekak dan ‘menyerang’ Aliff ketika majlis itu sedang berlangsung.

Malah rakaman pergaduhan tersebut sempat dirakam menerusi video secara langsung di laman Facebook Aliff.

Tegas Shima, dia begitu kecewa dan sedih kerana usahawan itu seperti sengaja mahu memalukan dirinya kerana menurut Shima dia sudi hadir ke pelancaran lagu Aliff bagi menghormati jemputannya namun perkara yang sebaliknya terjadi.

Namun, tidak lama kemudian, Shima telah memadam posting tersebut. Video tersebut yang tular di media sosial telah menimbulkan pelbagai persepsi netizen sehingga ada beranggapan pergaduhan diantara mereka hanyalah gimik semata-mata.


Lufya Dakwa Difitnah & Dianaiya Suami Sejak 3 Bulan Berkahwin

Pada Oktober 2018, pelakon dan penyanyi Lufya Omar menafikan dakwaan netizen yang mendakwa kononnya rumah tangganya bersama suami, Dr Che Muhammad Hafiz mempunyai masalah.

Tidak mudah melatah dengan spekulasi tersebut, menerusi laman Instagram nya Lufya menjelaskan bahawa rumah tangganya masih baik dan meminta orang ramai agar tidak membuat sebarang spekulasi.

Terbaru, seperti mengesahkan dakwaan netizen sebelum ini akhirnya Lufya akui mempunyai masalah rumah tangga selepas nekad memuat naik sebuah posting yang mendedahkan bawah akaun Instagram nya telah disekat oleh suaminya sendiri.

Kongsi Lufya lagi, dia sudah lama bersabar dan dianayai sebelum ini namun masih bersabar kerana enggan dianggap sebagai derhaka pada suami. Menurut bintang Akademi Fantasia musim keenam ini, sebelum ini dia telah difitnah oleh suaminya sendiri pada keluarga mereka hanya kerana ingin menutup kesalahan yang telah dibuatnya.

Berasa tertekan sehingga mengalami kemurungan, Lufya turut mendedahkan bahawa masalah rumah tangga mereka telah berlaku seawal tiga bulan perkahwinan mereka. Pendedahan itu dibuat penyanyi itu kerana sudah tidak mampu bersabar lagi dengan sikap suaminya.

Dalam perkembangan lain, menjengah ke laman Instagram Hafiz, suami kepada penyanyi itu sempat memuatnaik sebuah posting yang memperlihatkan dia menerima hadiah sempena dengan hari lahirnya yang ke-29 pada hari ini dan netizen mula membanjiri ruangan komen Instagramnya dengan pelbagai persoalan. Lufya dan Hafiz telah berkahwin pada 26 November 2016 dan hasil perkahwinan mereka dikurniakan seorang cahaya mata, Laana Haura yang kini berusia 3 tahun.


[VIDEO] Shawn Mendes & Camila Cabello Bercium Undang Pelbagai Reaksi!

Peminat sedia maklum bahawa pasangan duet lagu Senorita ini, Shawn Mendes dan Camila Cabello sedang hangat bercinta. Namun baru-baru ini, di laman Twitter terdapat segelintir netizen yang memerli cara pasangan ini bercium yang kelihatan pelik sehingga ada yang beranggapan mereka bercium seperti ikan.

Akui perlian tersebut membuatkan mereka berasa kecil hati, Shawn dan Camila telah membuat sesuatu yang tidak diduga! Manakan tidak, menerusi laman Instagram Shawn, penyanyi ini telah memuat naik video rakaman cara mereka bercium yang sebenarnya bagi menangkis perlian netizen yang menganggap mereka seperti ikan.

A post shared by Shawn Mendes (@shawnmendes)

Rata-rata peminat dan kenalan mereka yang melihat video itu ternyata terkejut dengan tindakan berani pasangan itu selain memberi pelbagai reaksi dan komen pada video tersebut. Ada yang pelik dan ada yang menganggap Shawn dan Camilla sebagai pasangan yang romantis. Namun tindakan Shawn cuba mengigit dagu Camilla itu ternyata menarik perhatian ramai.


CoolBlog Malaysia Lancar Variasi Menu ‘Tiger King On Fire’

Bercakap mengenai minuman berasaskan pearl atapun ‘Boba’ CoolBlog Malaysia merupakan antara jenama yang terawal menembusi pasaran tempatan sejak beberapa tahun dahulu. Kini, biarpun bersaing dengan beberapa jenama yang lain, CoolBlog Malaysia masih mempunyai peminatnya tersendiri.

Terbaru, selepas melancarkan Black Tiger Premium Milk Tea, jenama ini sekali lagi memperkenalkan siri ‘harimau’ mereka. Bukan satu atau dua, sebaliknya CoolBlog Malaysia mengumumkan terdapat empat pilihan di bawah menu ‘Tiger King On Fire’. Berikut kami tampilkan empat menu tersebut beserta dengan harga nya.

Buat yang tertanya apakah keistimewaan menu ini. setiap dari pilihan King On Fire diatas mempunyai lapisan Cheese Mousse.

Berdasarkan ulasan daripada pembeli-pembeli, ramai yang sukakannya dan beranggapan ini adalah siri Boba Tea yang paling murah. Anda sudah cuba? Kongsikan pendapat anda dengan kami!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.